Avviż Legali Importanti

|

52007PC0701

Proposta għal regolament tal-Kunsill li jemenda r-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, fir-rigward ta’ l-iskema ta' appoġġ dwar il-qoton {SEK(2007) 1481} {SEK(2007) 1482}  /* KUMM/2007/0701 finali - CNS 2007/0242 */

	[pic] | KUMMISSJONI TAL-KOMUNITAJIET EWROPEJ |Brussel 9.11.2007KUMM(2007) 701 finali2007/0242 (CNS)Proposta għalREGOLAMENT TAL-KUNSILLli jemenda r-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, fir-rigward ta’ l-iskema ta' appoġġ dwar il-qoton(preżentata mill-Kummissjoni) {SEK(2007) 1481}{SEK(2007) 1482}MEMORANDUM TA’ SPJEGAZZJONI1 ) IL-KUNTEST TAL-PROPOSTA-  Ir-raġunijiet għall-proposta u l-għanijiet tagħhaFis-7 ta' Settembru 2006, il-Qorti Ewropea tal-Ġustizzja annullat ir-riforma dwar il-qoton ta' l-2004, filwaqt li kkonkludiet li sar ksur tal-prinċipju ta' proporzjonalita' minħabba li:-  il-KE ma wettqitx studju ta' l-impatt;-  il-KE ma kkunsidratx il-kosts diretti tax-xogħol fil-proċess ta' evalwazzjoni u ta' deċiżjoni;-  il-KE ma kkunsidratx l-impatt ta' l-iskema l-ġdida fuq l-industrija tal-ħalġ li, minkejja li mhijiex inkluża fil-Protokoll, hija marbuta direttament mal-kummerċ tal-produzzjoni tal-qoton.Konsegwentement, attenzjoni partikolari ngħatat lil dawn l-elementi matul l-istadji varji ta' l-analiżi ta' impatt li wettqu s-servizzi tal-Kummissjoni.Din il-proposta tintroduċi skema ġdida tal-qoton li għandha l-għan li tinkoraġġixxi settur tal-qoton kompetittiv, sostenibbli u mmexxi mis-suq, filwaqt li jitħarsu l-impenji tal-Protokoll.-  Il-kuntest ġeneraliGħalkemm is-settur tal-qoton għandu sinifikat limitat għall-UE jollha kemm hi, b'kontribut ta' 0.15 % biss għall-produzzjoni agrikola finali, għandu importanza reġjunali qawwija fiż-żewġ Stati Membri li jipproduċu l-qoton. Madwar 76 % tal-produzzjoni totali ta' l-UE (madwar 1.45 miljun tunnellata ta' qoton mhux proċessat) jitkabbar fil-Greċja. Fl-2005 9.0 % tal-produzzjoni agrikola totali tal-Greċja kien mill-qoton waqt li fi Spanja, il-produttur ewlieni l-ieħor ta' l-UE, il-produzzjoni tal-qoton ikkontribwiet 1.3 %. Ammont żgħir ta' qoton jitkabbar ukoll fil-Bulgarija; il-Portugall ma għadux ikabbar il-qoton.Fil-Greċja, il-biċċa l-kbira tar-380 000 ettaru użati għat-tkabbir tal-qoton jinstabu fi tliet reġjuni: Thessaly, Macedonia-Thrace u Sterea Ellada. Fi Spanja, il-produzzjoni hija kkonċentrata fl-Andalusia, prinċipalment fil-provinċji ta' Seville u Cordoba. Il-medda totali tal-qoton fi Spanja kienet ta' madwar 65 000 ettaru fl-2007.Fl-UE, il-biċċa l-kbira ta' l-istabbilimenti li jkabbru l-qoton huma karatterizzati bid-daqs żgħir tagħhom (Greċja 4.5 ettari u Spanja 11-il ettaru) u bl-abbondanza tagħhom (79 700 fil-Greċja u 9 500 fi Spanja). Fil-Greċja, ażjendi tal-qoton għandhom livell ogħla ta' speċjalizzazzjoni; Thessaly hija mogħtija kważi esklussivament għall-produzzjoni tal-qoton.F'dawn l-aħħar snin, l-impatt ambjentali tal-qoton attira l-attenzjoni. B'dipendenza fuq is-saqi u l-fertilizzanti, il-qoton huwa assoċjat minn ħafna ma' bijodiversità baxxa u tfaqqir tal-ħamrija. Barra minn hekk, l-użu intensiv ta' prodotti fitosanitarji, speċjalment l-insettiċidi, u sustanzi li jwaqqgħu l-weraq biex jassistu l-ħsad, huwa ta' tħassib.Fl-istadju ta' l-ipproċessar, intrapriżi privati u kooperattivi l-qoton mhux proċessat jibdluh fi stat li jkun jista' jintuża permezz ta' proċess ta' ħalġ, li jissepara l-fibri tal-qoton miż-żrieragħ. Il-kapaċita' tad-29 impjant tal-ħalġ fi Spanja, li kważi nofshom huma kooperattivi, taqbeż sew il-produzzjoni tal-pajjiż. Fil-Greċja l-kapaċita' tal-ħalġ hija iktar ibbilanċjata mal-produzzjoni u proporzjon iżgħar ta' impjanti huma mmexxijin minn kooperattivi (20 minn 73).Fuq livell internazzjonali, l-UE hija protagonist minuri, li tikkontribwixxi madwar 2 % biss għall-produzzjoni dinjija totali tal-qoton. Il-pajjiżi produtturi ewlenin huma ċ-Ċina (24 %), l-Istati Uniti ta' l-Amerika (20 %) u l-Indja (14 %).L-UE hija waħda mill-importaturi netti tad-dinja fir-rigward il-qoton. L-esporti tal-qoton fid-dinja huma ddominati mill-Istati Uniti ta' l-Amerika, li bħalissa jesportaw madwar 2.75 miljun tunnellata, jew 36.5 % tal-kummerċ dinji.L-ikbar konsumaturi tal-qoton huma dawk il-pajjiżi li għandhom industriji stabbiliti tal-manifattura. Iċ-Ċina tuża 32 % tal-qoton fid-dinja, segwita mill-Istati Uniti ta' l-Amerika (14 %) u l-Indja (7 %). Il-konsum fl-UE ta' madwar 0.6 miljun tunnellata ta' qoton maħluġ (2.7 % tat-total dinji) huwa kkonċentrat l-iktar fl-Italja, il-Portugall u l-Ġermanja.Il-fatt li l-UE hija produttur marġinali tal-qoton jimplika li l-impatt tal-produzzjoni mill-UE fuq l-evoluzzjoni tal-prezzijiet tas-suq dinji huwa żgħir ħafna. Dan jissaħħaħ iktar bil-fatt li l-UE ma tużax sussidji ta' esport għal dan is-settur u toffri aċċess bla dazju. Għalkemm politiki ta' pajjiżi oħra żviluppati u li qegħdin jiżviluppaw kellhom effett sinifikanti fuq il-prezzijiet tal-qoton fid-dinja, il-fattur ewlieni li jikkontribwixxi għat-tnaqqis tal-prezz huwa ż-żieda fil-kompetizzjoni minn materjali sintetiċi.Fl-Ewropa, l-ewwel skema ta' appoġġ tal-qoton twaqqfet ma' l-adeżjoni tal-Greċja fil-KE fl-1980, imbagħad ġiet estiża għal Spanja u l-Portugall fl-1986. Protokoll anness għat-Trattat ta' Adeżjoni jgħid li l-Komunita' għandha tiżgura l-appoġġ tal-produzzjoni tal-qoton fir-reġjuni fejn huwa importanti għall-ekonomija agrikola. Is-sistema ta' appoġġ għandha tippermetti lill-produtturi kkonċernati dħul ġust u tinkludi għajnuna fil-produzzjoni.L-iskema inizjali kienet ibbażata fuq "ħlas ta' kumpens" mogħti lil proċessuri, li kienu jħallsu prezz minimu lill-bdiewa li pprovdewhom b'qoton mhux maħluġ. L-għajnuna u l-prezz minimu kienu bbażati fuq id-differenza bejn il-prezz intern ta' mira u l-prezz tas-suq dinji. Din l-iskema ħolqot espansjoni kbira tas-settur tal-qoton kollu fl-UE.F'dawn l-aħħar snin il-PAK għaddiet minn riforma fundamentali, immirata biex tkabbar il-kompetittività, is-sikurezza u l-kwalità ta' l-ikel, l-iżvilupp tal-vitalità ta' żoni rurali, is-simplifikazzjoni u t-tisħiħ tad-diċentralizzazzjoni. Il-prinċipju ewlieni ta' gwida tal-proċess ta' riforma tal-PAK ta' l-2003 huwa li minn appoġġ għall-prezzijiet u l-produzzjoni ngħaddu għal appoġġ diżakkoppjat għad-dħul.Sabiex il-qoton ikun iktar konformi ma' setturi oħra, f'April 2004 l-Kunsill adotta skema ġdida għall-qoton, ibbażata fuq għajnuna diżakkoppjata għad-dħul u pagament speċifiku għal prodotti tar-raba', li t-tnejn huma mħallsin direttament lill-bdiewa tal-qoton. Dan daħal fis-seħħ f'Jannar 2006.-  Dispożizzjonijiet eżistenti fil-qasam tal-propostaIl-Kapitolu 10a tat-Titolu IV tar-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, jistabbilixxi regoli għall-pagament speċifiku għall-qoton. Id-dispożizzjonijiet ta' dan il-kapitolu ġew annullati mis-sentenza tal-Qorti tal-Ġustizzja tas-7 ta' Settembru 2006 fil-kawża C-310/04. L-effetti ta' l-annullament kienu ġew sospiżi sa l-adozzjoni, fi żmien raġonevoli, ta' regolament ġdid.-  Il-konsistenza mal-politiki u għanijiet oħra ta' l-UnjoniMhux applikabbli.2 ) IL-KONSULTAZZJONI MAL-PARTIJIET INTERESSATI U L-VALUTAZZJONI TA' L-IMPATT-  Il-konsultazzjoni mal-partijiet interessatiMetodi ta' konsultazzjoni, is-setturi ewlenin fil-mira u l-profil ġenerali ta' dawk li wieġbuGħall-assistenza fit-tħejjija ta' din il-proposta u l-valutazzjoni ta' l-impatt tagħha, żewġ studji indipendenti ġew ikkummissjonati biex, rispettivament, janalizzaw l-aspetti soċjo-ekonomiċi tal-qoton u biex jevalwaw l-impatt ambjentali ta' l-iskema. Fil-qafas taż-żewġ studji, ġbir ta' data u l-valutazzjonijiet ta' l-impatt kienu bbażati fuq kwestjonarji ndirizzati lil partijiet interessati, u intervisti mwettqin minn esperti.Is-servizzi tal-Kummissjoni organizzaw ukoll laqgħat ta' ħidma u seminars bl-involviment tal-partijiet interessati. Dawn il-konsultazzjonijiet kienu addizzjonali għall-laqgħat regolari mal-professjonisti tas-settur organizzati fil-qafas tal-Kumitat Konsultattiv dwar il-Qoton u tal-Kumitat ta' Tmexxija dwar il-Fibri Naturali. Kienu organizzati wkoll laqgħat mar-rappreżentanti tax-xogħol u NGOs li huma attivi fil-qasam ta' politika ta' żvilupp u protezzjoni ambjentali, kif ukoll akkademiċi b'għarfien speċjalizzat dwar is-settur tal-qoton u l-awtoritajiet fir-reġjuni fejn il-kultivazzjoni tal-qoton għandu rwol importanti.Saret konsultazzjoni miftuħa fuq l-Internet mit-8 ta’ Mejju 2007 sat-22 ta’ Ġunju 2007. Il-Kummissjoni rċeviet 320 risposta. Ipprovdiet rispons addizzjonali minn pubbliku akbar.-  Il-ġbir u l-użu ta' l-għarfien espertL-oqsma xjentifiċi/ta’ għarfien espert ikkonċernatil-ekonomija agrikola u l-istatistikaIl-metodoloġija użataStudji indipendenti u konsultazzjoni tal-partijiet interessatiL-organizzazzjonijiet/esperti ewlenin li ġew ikkonsultatiAra fuqIl-mezzi użati biex il-parir espert isir disponibbli pubblikamentIr-riżultati tal-konsultazzjoni ser ikunu disponibbli fis-sit:http://ec.europa.eu/agriculture/consultations/cotton/index_en.htm.-  Il-valutazzjoni ta' l-impattIl-Kummissjoni wettqet valutazzjoni ta' l-impatt imniżżel fil-Programm Leġiżlattiv u ta' Ħidma tal-Kumissjoni 2007 disponibbli fis-sit Europa.3 ) L-ELEMENTI ġURIDIċI TAL-PROPOSTA-  Sommarju ta' l-azzjoni propostaL-iskema l-ġdida tal-qoton għandu jkollha l-għanijiet li ġejjin:o it-tkomplija ta' attività agrikola bħala komponent ta' l-iżvilupp sostenibbli tar-reġjuni li jipproduċu l-qoton;o il-kompatibbiltà ta' l-għażliet ta' appoġġ għal produtturi tal-qoton mal-prinċipji tal-PAK riformata;o il-kompatibbiltà ta' l-għażliet ta' appoġġ għal produtturi tal-qoton ma' l-impennji ta' l-UE ma' l-WTO u l-limitazzjoni ta' kwalunkwe impatt negattiv fuq pajjiżi li qegħdin jiżviluppaw;o l-istabbiltà u l-kontroll tal-baġit ta' l-UE;o il-kompetittività u l-orjentazzjoni tas-suq tas-settur tal-qoton ta' l-UE;o It-tnaqqis ta' l-impatt tal-produzzjoni tal-qoton fuq l-ambjent;o is-simplifikazzjoni tat-tmexxija ta' l-iskema ta' appoġġ għal produtturi tal-qoton.Sabiex jintlaħqu dawn l-għanijiet, il-Proposta tirrakkomanda li 65 % tar-riżorsi użati għall-appoġġ tas-settur tal-qoton qabel ir-riforma ta' l-2004 jkomplu jkunu integrati fl-Iskema tal-Ħlas Uniku. Bħal bdiewa oħra li japprofittaw minn appoġġ diżakkoppjat, dawk li jkabbru l-qoton ikollhom ċerta stabbiltà fid-dħul, bil-libertà li jadattaw għal żviluppi tas-suq.Il-35 % li jibqa' ikomplu jkunu marbutin mal-produzzjoni tal-qoton, bħala ħlas tal-medda. Dawn il-pagamenti akkoppjati huma mfasslin biex jiżguraw il-kontinwazzjoni tat-tkabbir tal-qoton f'livell suffiċjenti biex jissalvagwardja l-industrija tal-ħalġ f'dawk ir-reġjuni fejn is-settur huwa forma ta' attività ekonomika importanti.Il-Qorti Ewropea tal-Ġustizzja qajmet il-kwistjoni, b'mod partikolari, tal-ġustifikazzjoni għar-rata ta' diżakkoppjar li ntgħażlet. Il-kwistjoni hija dwar kif l-iskema tal-qoton tista' tiddaħħal fir-riforma tal-PAK, waqt li fl-istess ħin jitħarsu l-għanijiet tal-Protokoll dwar il-Qoton fl-Atti ta' l-Adeżjoni tal-Greċja u ta' Spanja u l-Portugall.Analiżi u kwestjonarji kumplementarji mwettqin fil-kuntest tal-Valutazzjoni ta' l-Impatt urew d-diversi strutturi ta' produzzjoni u l-fatturi li jaffettwaw il-proċess tat-teħid ta' deċizjonijiet tal-bdiewa. Strumenti ta' mudellar kwantitattiv ma setgħux jiddeterminaw b'ċertezza r-relazzjoni bejn forniment u pagamenti akkoppjati. Madankolli, hemm kunsens bejn is-simulazzjonijiet li twettqu li, fi żmien mezzan, rata akkoppjata ta' appoġġ ta' madwar 35 % tiffavorixxi t-tkomplija tal-produzzjoni tal-qoton – b'hekk tħares l-Protokoll – waqt li tkun konformi mal-prinċipji tar-riforma tal-PAK.Fl-2004 l-Kunsill iddeċieda li jistabbilixxi r-rata ta' diżakkoppjar għal 35 % minkejja li l-Kummissjoni kienet ipproponiet 40 %. L-użu mill-ġdid ta' rata ta' akkoppjar ogħla, issa se jinvolvi ħafna xogħol għall-amministrazzjonijiet ta' l-Istati Membri, kif ukoll inaqqas il-Ħlas Uniku għall-Azjendi Agrikoli lill-bdiewa tal-qoton.Mil-lat amministrattiv, kwalunkwe tibdil ta' żieda tar-rata ta' akkoppjar timplika tnaqqis tar-rata ta' diżakkoppjar u, konsegwentement, il-kalkoli mill-ġdid tad-drittijiet għall-ħlas allokati fl-2006 lill-produtturi tal-qoton li huma stabbiliti sew fl-Istati Membri kkonċernati. B'kuntrast ma' dan, iż-żamma tar-rata ta' akkoppjar għal 35 % ma tinvolvi l-ebda piż amministrattiv aktar.Fil-każ li tiġi stabbilita rata ta' diżakkoppjar ogħla minn 65 %, dan jista' jirriżulta fi tfixkil estensiv fis-settur tal-qoton. Għalhekk, wara li analizzat ix-xenarji possibbli, kif deskritti fil-Valutazzjoni ta' l-Impatt, il-Kummissjoni kkonkludiet li, biex jintlaħqu l-għanijiet imsemmija, il-bilanċ attwali bejn l-appoġġ akkopjat u dak diżakkoppjat għandu jkompli b'xi bidliet minuri oħra fl-iskema.Huwa propost li l-medda massima għandha tibqa' kif inhi ta' 450 597 ettaru (370 000 ettaru fil-Greċja, 70 000 fi Spanja, 360 ettaru fil-Portugall u 10 237 ettaru fil-Bulgarija). Il-livell ta' pagament tal-medda ma jinbidilx u jitnaqqas proporzjonalment fil-każ ta' talbiet ta' ħlas li jaqbżu l-medda massima ta' Stat Membru.Sew il-ħlas diżakkoppjat kif ukoll dak speċifiku għall-prodotti tar-raba' ikomplu jkunu soġġetti għal kriterji ta' kundizzjonalità, li jirriżulta f'produzzjoni ta' qoton aktar favur l-ambjent b'mod newtrali f'dak li għandu x'jaqsam mad-dħul.Il-pagament speċifiku għal prodotti tar-raba' ikun mħallas għal kull ettaru ta' qoton eliġibli, bil-kundizzjoni li l-medda tinżamm talanqas sal-ħsad, bla obbligu ta' kunsinna jew bejgħ tal-qoton. Il-qoton ikollu jissodisfa r-rekwiżiti minimi: "tajjeb u ġust" u ta' kwalita' li tista' titqiegħed fis-suq.Huwa propost li organizzazzjonijiet interprofessjonali għandhom ikunu appoġġati, sabiex ikun hemm koordinazzjoni aħjar tal-kummerċjalizzazzjoni tal-qoton, biex jinħolqu kuntratti bejn dawk li jkabbru l-qoton u l-proċessuri u biex tiġi promossa l-kwalità.It-trasferiment finanzjarju għar-ristrutturar tar-reġjuni fejn jikber il-qoton, provdut fl-Artikolu 143d tar-Regolament tal-Kunsill (KE) Nru 1782/2003 (€22 miljun kull sena mis-sena tal-baġit 2007) diġà huwa disponibbli għall- u ġie inkluż fl-analiżi annwali ta' l-appoġġ Komunitarju għall-iżvilupp rurali, mid-Deċiżjonijiet tal-Kummissjoni 2006/410/KE u 2006/636/KE. Għalhekk, fil-perijodu 2007 sa 2013, ammont addizzjonali ta' €154 miljun ser ikun disponibbli bħala appoġġ Komunitarju addizzjonali għal miżuri f'reġjuni li jipproduċu l-qoton. Dan jippermetti lill-Istati Membri biex jassistu iktar, pereżempju, il-proċess ta' ristrutturar ta' ażjendi tat-tkabbir tal-qoton u l-industrija tal-ħalġ. Għal appoġġ għall-promozzjoni ta' qoton mill-UE, il-kreazzjoni ta' "tabella ta' oriġini" hija rakkomandata. Dan kien mitlub espliċitament mill-partijiet interessati matul il-proċess ta' konsultazzjoni.F'Marzu 2006, il-Kummissjoni impenjat ruħha biex twettaq evalwazzjoni ta' politika ta' l-operazzjoni tar-Regolament (KE) Nru 510/2006 dwar il-protezzjoni ta' indikazzjonijiet ġeografiċi u denominazzjonijiet ta' oriġini għal prodotti agrikoli u għal prodotti ta' l-ikel. F'dan il-qafas il-Kummissjoni se tistudja l-possibbiltà li tinkludi l-qoton fl-ambitu tar-Regolament.Biex tiżviluppa l-perċezzjoni pubblika tal-qoton tal-Komunità u biex tippromwovi l-użu tiegħu, il-Kummissjoni se tanalizza r-riilevanza, l-effikaċja u l-effiċjenza ta' l-inklużjoni ta' ċerti prodotti tal-qoton magħmula u manufatturati kompletament fl-UE fil-lista ta' prodotti eliġibbli għal azzjonijiet ta' tagħrif u promozzjoni.-  Il-bażi ġuridikaL-Artikolu 37(2) tat-Trattat li jistabilixxi l-Komunità Ewropea u l-Protokoll Nru 4 dwar il-qoton (anness għall-Att ta' l-Adeżjoni ta' l-1979).-  Il-prinċipju ta'sussidjarjetàIl-proposta tħalli l-elementi importanti fir-risponsabbiltà ta' l-Istati Membri:-  approvazzjoni ta' żoni għal produzzjoni tal-qoton,-  approvazzjoni ta' varjetajiet,-  approvazzjoni ta' organizzazzjonijiet interprofessjonali,-  distribuzzjoni ta' drittijiet ta' ħlas.-  definizzjoni ta' regoli ambjentali.-  Il-prinċipju ta' proporzjonalitàIl-proposta hija konformi mal-prinċipju ta' proporzjonalità minħabba li tikkorrispondi ma' l-għanijiet ġenerali tal-politika agrikola komuni u fl-istess ħin tirrispetta l-obbligi imposti mill-Protokoll Nru 4.-  L-għażla ta' l-istrumentiStrumenti proposti: Regolament tal-Kunsill li jintroduċi skema ġdida ta' appoġġ għal qoton li tissostitwixxi dik annullata mill-Qorti tal-Ġustizzja bis-sentenza tal-Qorti tal-Ġustizzja tas-7 ta' Settembru 2006 fil-kawżż C-310/04.4) IMPLIKAZZJONIJIET GħALL-BAġITIl-medda bażi nazzjonali u l-ammont ta' għajnuuna għal kull ettaru eliġibbli jibqgħu l-istess bħal fis-sitwazzjoni attwali. Madankollu, bit-tnaqqis ta' ħlas akkoppjat minn €10/ettaru għal €3/ettaru għall-bdiewa li huma membri ta' organizzazzjoni interprofessjonali approvata, l-ammont mogħti lil dawn il-bdiewa jonqos minn €4.4 miljun sa €1.4 miljun, li jkopru kwalunkwe spejjeż addizzjonali ta' tagħrif u promozzjoni.2007/0242 (CNS)Proposta għalREGOLAMENT TAL-KUNSILLli jemenda r-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, fir-rigward ta’ l-iskema ta' appoġġ dwar il-qotonIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b'mod partikolari t-tielet subparagrafu ta' l-Artikolu 37(2) tiegħu,Wara li kkunsidra l-Att ta' Adeżjoni tal-Greċja, u b'mod partikolari l-paragrafu 6 tal-Protokoll Nru 4 tiegħu dwar il-qoton[1],Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew[2],Wara li kkunsidra l-opinjoni tal-Kumitat Ekonomiku u Soċjali Ewropew[3],Billi:(1) Il-Kapitolu 10a tat-Titolu IV tar-Regolament tal-Kunsill (KE) Nru 1782/2003[4] kif inserit mill-Artikolu 1(20) tar-Regolament tal-Kunsill (KE) Nru 864/2004[5] jistabbilixxi regoli għal ħlas speċifiku għall-qoton.(2) B'sentenza tal-Qorti tal-Ġustizzja tal-Komunitajiet Ewropej fis-7 ta' Settembru 2006 fil-kawża C-310/04[6] il-Kapitolu 10a tat-Titolu IV tar-Regolament (KE) Nru 1782/2003 kien annullat għall-ksur tal-prinċipju ta' proporzjonalità, partikolarment b'referenza għaċ-ċirkostanza li "l-Kunsill, awtur tar-Regolament (KE) Nru 864/2004, ma stabbilixxiex quddiem il-Qorti tal-Ġustizzja li l-iskema l-ġdida ta' għajnuna għall-qoton stabbilita minn dan ir-Regolament kienet ġiet adottata permezz ta' eżerċizzju effettiv tas-setgħa diskrezzjonali tiegħu, li implika t-teħid in kusiderazzjoni ta' l-elementi u ċ-ċirkustanzi kollha rilevanti f'dan il-każ, li fosthom hemm l-ispejjeż tas-salarji kollha marbuta mal-kultivazzjoni tal-qoton u l-vijabbiltà ta' l-impriżi tal-ħalġ, li t-teħid in kunsiderazzjoni tagħhom kien neċessarju għall-evalwazzjoni tal-profittabbiltà ta' din il-kultivazzjoni" u li l-Qorti ma setgħetx "tivverifika jekk il-leġiżlatur Komunitarju setax, mingħajr ma jeċċedi l-limiti tas-setgħa diskrezzjonali wiesgħa tiegħu li huwa għandu fil-qasam, jasal għall-konklużjoni li l-istabbiliment ta' l-ammont ta' l-għajnuna speċifika għall-qoton għal 35 % tat-total ta' l-għajnuna eżistenti fl-iskema ta' għajnuna preċedenti huwa biżżejjed sabiex jiġi garantit l-għan espost fil-ħames premessa tal-prejambolu tar-Regolament Nru 864/2004, li huwa li tiġi assigurata l-profittabbiltà u, għaldaqstant, it-tkomplija ta' din il-kultivazzjoni, għan li jirrifletti dak preskrit fil-paragrafu 2 tal-Protokoll Nru 4". Il-Qorti ordnat ukoll li l-effetti ta' l-annullament jiġu sospiżi sa' l-adozzjoni, fi żmien raġonevoli, ta' regolament ġdid.(3) Jeħtieġ li skema ġdida għal ħlas speċifiku għall-qoton tiġi adottata konformi mas-sentenza tal-Qorti fil-kawża C-310/04.(4) L-iskema l-ġdida għandha tilħaq l-għanijiet, stabbiliti fil-paragrafu 2 tal-Protokoll Nru 4 dwar il-qoton anness għall-Att ta' Adeżjoni tal-Greċja ('Protokoll 4'), għall-appoġġ tal-produzzjoni tal-qoton fir-reġjuni tal-Komunità fejn huwa importanti għall-ekonomija agrikola, biex il-produtturi kkonċernati jkollhom dħul tajjeb, u biex tistabilizza s-suq permezz ta' titjib strutturali fuq livell ta' forniment u kummerċjalizzazzjoni.(5) L-elementi u ċ-ċirkustanzi kollha rilevanti f'din is-sitwazzjoni speċifika tas-settur tal-qoton, inkluż l-elementi meħtieġa għall-evalwazzjoni tal-profitabbiltà ta' din il-kultivazzjoni, għandhom jiġu kkunsidrati. Għal dan il-għan, beda proċess ta' evalwazzjoni u konsultazzjoni: twetttqu żewġ studji dwar l-impatt soċjoekonomiku u dak ambjentali fuq is-settur tal-qoton fil-Komunità li jista' jkollha l-iskema ta' appoġġ għall-qoton u għalhekk seminars speċifiċi u konsultazzjoni fuq l-internet ġew organizzati mal-partijiet interessati.(6) Id-diżakkoppjar ta' appoġġ dirett għall-produttur u l-introduzzjoni ta' l-iskema ta' pagament uniku huma elementi essenzjali fil-proċess tar-riforma tal-politika agrikola komuni (PAK) li timmira lejn politika ta' appoġġ inqas ibbażata fuq prezzijiet u produzzjoni u aktar fuq politika ta' appoġġ għad-dħul tal-bdiewa. Ir-Regolament (KE) Nru 1782/2003 introduċa dawk l-elementi għal bosta prodotti agrikoli.(7) Sabiex jintlaħqu l-għanijiet tar-riforma tal-PAK, l-appoġġ għall-qoton għandu jkun diżakkoppjat sew u integrat fl-iskema ta' pagament uniku.(8) Integrazzjoni kompluta fl-iskema ta' pagament uniku ta' l-iskema ta' appoġġ fis-settur tal-qoton aktarx joħloq riskju sinifikanti ta' tħarbit fil-produzzjoni tar-reġjuni fil-Komunità li jipproduċu l-qoton. Parti mill-appoġġ għandu għalhekk ikompli jkun marbut mal-kultivazzjoni tal-qoton permezz ta' pagament speċifiku għal prodotti taż-żoni tar-raba' għal kull ettaru eliġibbli. Dan l-ammont għandu jkun ikkalkulat b'tali mod li jintlaħqu l-għanijiet stipulati fil-paragrafu 2 tal-Protokoll 4 filwaqt li l-iskema tal-qoton tidħol fil-proċess ġenerali tar-riforma u s-simplifikazzjoni tal-PAK. Għal dan il-għan, fid-dawl ta' l-evalwazzjoni mwettqa, huwa ġustifikat li l-għajnuna totali disponibbli għal kull ettaru għal kull Stat Membru huwa fissat għal 35 % tas-sehem nazzjonali ta' l-għajnuna li ngħata indirettament lill-produtturi. It-tali rata tippermetti lis-settur tal-qoton sabiex jersaq lejn vijabbiltà fit-tul, tippromwovi l-iżvilupp sostenibbli tar-reġjuni li jipproduċu l-qoton u tiżgura dħul ġust għall-bdiewa.(9) Il-65 % ta' s-sehem nazzjonali ta' l-għajnuna li jifdal li ngħata indirettament lill-produtturi għandu jkun disponibbli għall-iskema ta' pagament uniku.(10) Għal raġunijiet ambjentali, għandha tkun stabbilita medda bażi għal kull Stat Membru sabiex jiġu limitati l-meded miżrugħa bil-qoton. Barra minn hekk, il-meded eliġibli għandhom ikunu ristretti għal dawk li huma awtorizzati mill-Istati Membri.(11) Sabiex jintlaħqu l-bżonnijiet ta' l-industrija tal-ħalġ, l-eliġibiltà għall-għajnuna għandha tkun relatata mal-kwalità minima tal-qoton li nħasad.(12) Sabiex il-produtturi u l-ħallieġa jitħallew itejbu l-kwalità tal-qoton, l-istabbiliment ta' organizzazzjonijiet interprofessjonali, li għandhom ikunu approvati mill-Istati Membri, għandu jiġi inkoraġġit. Il-Komunità għandha tikkontribwixxi indirettament lill-attivitajiet ta' dawk l-organizzazzjonijiet billi żżid l-għajnuna għal dawk il-bdiewa li huma membri ta' l-organizzazzjonijiet.(13) Sabiex tiġi applikata l-iskema ġdida ta' għajnuna għall-qoton mill-bidu tas-sena kalendarja, dan ir-Regolament għandu japplika mill-1 ta' Jannar 2008.(14) Ir-Regolament (KE) Nru 1782/2003 għandu għalhekk jiġi emendat skond dan,ADOTTA DAN IR-REGOLAMENT:Artikolu 1Ir-Regolament (KE) Nru 1782/2003 għandu b'dan ikun emendat kif ġej:(1) Fit-Titolu IV, il-Kapitolu 10a għandu jinbidel b’dan li ġej:" KAPITOLU 10A PAGAMENT SPEċIFIKU GħALL-PRODOTTI TAR-RABA' FIR-RIGWARD TAL-QOTONArtikolu 110a – L-ambituGħajnuna għandha tingħata lill-bdiewa li jipproduċu l-qoton, li jaqa' taħt il-kodiċi NM 520 00 taħt il-kundizzjonijiet stabbiliti f'dan il-Kapitolu.Artikolu 110b -Eliġibiltà1. L-għajnuna għandha tingħata għal kull ettaru ta' medda eliġibbli tal-qoton. Sabiex il-medda tkun eliġibbli, għandha tkun f'art agrikola awtorizzata għall-produzzjoni tal-qoton mill-Istat Membru, miżrugħa b'varjetajiet awtorizzati u li jinħasdu f'kundizzjonijiet ta' tkabbir normali.L-għajnuna msemmija fl-Artikolu 110a għandha titħallas għal qoton ta' kwalita' kummerċjali tajba u ġusta.2. Stati Membri għandhom jawtorizzaw l-art u l-varjetajiet kif imsemmi fil-paragrafu 1 skond regoli u kundizzjonijiet dettaljati adottati b'mod konformi mal-proċedura msemmija fl-Artikolu 144(2).Artikolu 110c – Żoni u ammonti bażi1. Il-meded bażi nazzjonali huma hawnhekk stabbiliti kif ġej:-  Il-Bulgarija: 10 237 ettaru,-  Il-Greċja: 370 000 ettaru,-  Spanja: 70 000 ettaru,-  Il-Portugall: 360 ettaru.2. L-ammont ta' l-għajnuna għal kull ettaru eliġibbli għandu jkun kif ġej:-  Il-Bulgarija: EUR 263,-  Il-Greċja: EUR 594 għal 300 000 ettaru u EUR 342.85 għas-70 000 ettaru li jibqa',-  Spanja: EUR 1 039,-  Il-Portugall: EUR 556.3. Jekk iż-żona tal-qoton eliġibbli f'Membru Stat partikolari u f'sena partikolari taqbeż iż-żona bażi prevista fil-paragrafu 1, l-għajnuna msemmija fil-paragrafu 2 għal dak l-Istat Membru titnaqqas b'mod proporzjonali mal-qbiż tal-medda bażi.Madankollu, għall-Greċja, it-tnaqqis proporzjonali jiġi applikat skond l-ammont ta' għajnuna stabbilit għall-parti tal-medda bażi nazzjonali komposta mis-70 000 ettaru biex ikun konformi ma' l-ammont globali ta' EUR 202.2 miljun.4. Regoli dettaljati għall-implimentazzjoni ta’ dan l-Artikolu għandhom jiġu adottati skond il-proċedura msemmija fl-Artikolu 144(2).Artikolu 110d - Organizzazzjonijiet interprofessjonali approvati,1. Għall-iskop ta' dan il-Kapitolu, "organizzazzjoni professjonali approvata" għandha tfisser entità legali komposta minn bdiewa li jipproduċu l-qoton u ħallieġ wieħed jew iktar, li twettaq attivitajiet bħal:-  l-għajnuna għal koordinazzjoni aħjar tal-mod kif l-qoton jitqiegħed fis-suq, b'mod partikolari permezz ta' studji ta' riċerka u stħarriġ tas-suq,-  it-tħejjija ta' forom standard ta' kuntratt kompatibbli mar-regoli tal-Komunità,-  l-orjentazzjoni tal-produzzjoni lejn prodotti li huma iktar adattati għal bżonnijiet tas-suq u d-domanda tal-konsumatur, partikolarment f'aspetti ta' kwalità u protezzjoni tal-konsumatur,-  aġġornament ta' metodi u mezzi għat-titjib tal-kwalità ta' prodotti,-  l-iżvilupp ta' strateġiji ta' kumerċjalizzazzjoni biex jippromwovu l-qoton permezz ta' skema ta' ċertifikazzjoni tal-kwalità.2. L-Istat Membru fejn huma stabbiliti l-ħallieġa għandu japprova organizzazzjonijiet interprofessjonali li jissodisfaw il-kriterji li jkunu adottat skond il-proċedura msemmija fl-Artikolu 144(2).Artikolu 110e – Ħlas ta' l-għajnuna1. Bdiewa għandhom jingħataw l-għanjnuna għal kull ettaru eliġibbli skond l-Artikolu 110c.2. Bdiewa li huma membri ta' organizzazzjoni interprofessjonali approvata għandhom jingħataw għajnuna, għal kull ettaru eliġibbli fiż-żona bażi prevista fl-Artikolu 110c(1), b'żieda ta' ammont ta' EUR 3."(2) Fl-Artiklu 156(2), il-punt (g) għandu jinbidel b’dan li ġej:"(g) It-Titolu IV, il-Kapitolu 10a, għandu japplika mill-1 ta' Jannar 2008 għall-qoton miżrugħ minn dik id-data."Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Għandu japplika mill-1 ta' Jannar 2008.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl–PresidentDIKJARAZZJONI FINANZJARJA |1. | IL-LINJA TAL-BAĠIT: (nomenklatura 2007) 05 03 01 02 05 03 02 40 | APPROPRJAZZJONIJIET: Baġit 2007 € 2 111 miljun € 261 miljun |2. | TITOLU: Ir-Regolament tal-Kunsill li jemenda r-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, fir-rigward ta’ l-iskema ta' appoġġ dwar il-qoton. |3. | BAŻI ĠURIDIKA: L-Artikolu 37(2) tat-Trattat |4. | GĦANIJIET: Wara r-riforma tas-settur tal-qoton mir-Regolament tal-Kunsill (KE) Nru 864/2004 u s-sentenza tal-Qorti Ewropea tal-Ġustizzja fis-7 ta' Settembru 2006 fil-każ C-310/04 li jannulla l-Kapitolu 10a tat-Titolu IV tar-regolament tal-Kunsill (KE) Nru 1782/2003, din il-proposta għandi l-għan li tintroduċi dispożizzjonijiet ġodda dwar il-ħlas speċifiku għall-qoton. |5. | IMPLIKAZZJONIJIET FINANZJARJI | PERIJODU TA’ 12-IL XAHAR (EUR miljun) | IS-SENA FINANZJARJA 2007 (EUR miljun) | IS-SENA FINANZJARJA 2008 (EUR miljun) |5.0 | NEFQA – IDDEBITATA MILL-BAĠIT TAL-KE (RIFUŻJONIJIET / INTERVENTI) – MILL-AWTORITAJIET NAZZJONALI – OĦRAJN | – | – | 277,1 |5.1 | DĦUL – RIŻORSI PROPRJI TAL-KE (IMPOSTI / DAZJI DOGANALI) – NAZZJONALI | – | – | – |2009 | 2010 | 2011 | 2012 | 2013 |5.0.1 | STIMA TAN-NEFQA | 277,3 | 277,4 | 277,5 | 277,8 | 278,1 |5.1.1 | PREVIŻJONIJIET TAD-DĦUL | – | – | – | – | – |2014 | 2015 | 2016 | 2017 ’l quddiem |5.0.2 | STIMA TAN-NEFQA | 278,3 | 278,6 | 278,9 | 279,1 |5.1.2 | PREVIŻJONIJIET TAD-DĦUL | – | – | – | – |5.2 | METODU TA' KALKOLU: Ara l-Anness. |6.0 | IL-PROĠETT JISTA' JIĠI FFINANZJAT MINN APPROPRIJAZZJONIJIET FIL-KAPITOLU KKONĊERNAT TAL-BAĠIT KURRENTI? | IVA LE |6.1 | IL-PROĠETT JISTA' JIĠI FFINANZJAT PERMEZZ TA' TRASFERIMENT BEJN IL-KAPITOLI TAL-BAĠIT KURRENTI? | IVA LE |6.2 | JINĦTIEĠ BAĠIT SUPPLIMENTARI? | IVA LE |6.3 | SE JKUN HEMM BŻONN LI L-APPROPRIJAZZJONIJIET JITNIŻŻLU FIL-BAĠITS TAL-ĠEJJIENI? | IVA LE |OSSERVAZZJONIJIET: Il-proposta ma tbiddilx il-proporzjon attwali bejn l-għajnuna akkoppjata u dik diżakkoppjata u ma timmofdifikax id-dispożizzjonijiet għall-għajnuna diżakkoppjata. Fejn għandha x'taqsam l-għajnuna akkoppjata, din il-proposta ma tinvolvix spejjeż addizzjonali meta titqabbel ma' l-iskema attwali minħabba li ż-żoni bażi u l-livell ta' għajnuna jibqgħu l-istess. Madankollu, it-tnaqqis fil-ħlas akkoppjat għal bdiewa li huma membri ta' organizzazzjoni interprofessjonali approvata se tirriżulta f'tifdil ta' €3 miljun. |ANNESS1 – Pagament speċifiku għall-prodotti tar-raba' rigward il-qoton (il-Greċja, il-Portugall, Spanja) – punt tal-baġit 05 03 02 40 |Il-Greċja | Spanja | Il-Portugall |Medda bażi | 300 000 ettaru | 70 000 ettaru | 360 ettaru |Livell ta' għajnuna | 594 €/ettaru | 1 039 €/ettaru | 556 €/ettaru |kif ukoll |Medda bażi | 70 000 ettaru |Livell ta' għajnuna | 342.85 €/ettaru |subtotal 1 | 202 199 500 € | 72 730 000 € | 200 160 € |Żieda fil-livell ta' għajnuna għal produtturi li huma membri ta' organizzazzjoni interprofessjonali approvata |Medda bażi | 370 000 ettaru | 70 000 ettaru | 360 ettaru |livell ta' għajnuna | 3 €/ettaru | 3 €/ettaru | 3 €/ettaru |subtotali 2 | 1 110 000 € | 210 000 € | 1 080 € |Totali | 203 309 500 € | 72 940 000 € | 201 240 € |Totali EU 15 għal kull sena tal-baġit | 276 450 740 € |2 – il-Bulgarija : Inklużjoni fl-SAPS – Punt 05 03 01 02 |Medda bażi | 10 237 ettaru |Livell ta' għajnuna | 263 €/ettaru |Totali | 2 692 331 € |Sena tal-baġit | Rata tad-dħul gradwali għall-Bulgarija |2008 | 673 083 € | 25% |2009 | 807 699 € | 30% |2010 | 942 316 € | 35% |2011 | 1 076 932 € | 40% |2012 | 1 346 166 € | 50% |2013 | 1 615 399 € | 60% |2014 | 1 884 632 € | 70% |2015 | 2 153 865 € | 80% |2016 | 2 423 098 € | 90% |2017 ’il quddiem | 2 692 331 € | 100% |Nefqa totali : 1 + 2 |Sena tal-baġit | Totali |2008 | 277 123 823 € |2009 | 277 258 439 € |2010 | 277 393 056 € |2011 | 277 527 672 € |2012 | 277 796 906 € |2013 | 278 066 139 € |2014 | 278 335 372 € |2015 | 278 604 605 € |2016 | 278 873 838 € |2017 ’il quddiem | 279 143 071 € |[1] ĠU L 291, 19.11.1979, p. 174. Protokoll kif emendat l-aħħar mir-Regolament (KE) Nru 1050/2001 (ĠU L 148, 1.6.2001, p. 1).[2] ĠU C …, …, p. ….[3] ĠU C …, …, p. ….[4] ĠU L 270, 21.10.2003, p. 1. Ir-Regolament kif emendat l-aħħar bir-Regolament (KE) Nru 552/2007 (ĠU L 131, 23.5.2007, p. 10).[5] ĠU L 161, 30.4.2004, p. 48.[6] 2006 RQE I-7285.


Avviż Legali Importanti

|

52007PC0345

Proposta għal regolament tal-Kunsill li jestendi s-sospensjoni tad-dazju definittiv ta' l-antidumping impost bir-Regolament (KE) Nru 215/2002 fuq importazzjonijiet tal-ferro molybdenum li joriġina mir-Repubblika tal-Poplu taċ-Ċina  /* KUMM/2007/0345 finali */

	[pic] | KUMMISSJONI TAL-KOMUNITAJIET EWROPEJ |Brussel 21.6.2007KUMM(2007) 345 finaliProposta għalREGOLAMENT TAL-KUNSILLli jestendi s-sospensjoni tad-dazju definittiv ta' l-antidumping impost bir-Regolament (KE) Nru 215/2002 fuq importazzjonijiet tal-ferro molybdenum li joriġina mir-Repubblika tal-Poplu taċ-Ċina(preżentata mill-Kummissjoni)MEMORANDUM TA’ SPJEGAZZJONIKUNTEST TAL-PROPOSTA |110 | Ir-raġunijiet għall-proposta u l-għanijiet tagħha- Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien mill-importazzjonijiet li huma oġġett ta’ dumping minn pajjiżi mhux membri tal-Komunità Ewropea, kif emendata l-aħħar mir-Regolament tal-Kunsill (KE) Nru 2117/2005 tat-23 ta' Diċembru 2005 ('ir-Regolament bażiku') fil-proċediment li jikkonċerna l-importazzjonijiet tal-ferro molybdenum li joriġina mir-Repubblika tal-Poplu taċ-Ċina (il-PRC). |120 | Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. |139 | Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 215/2002, li jimponi dazju definittiv ta' l-antidumping fuq importazzjonijiet tal-ferro molybdenum li joriġina fil-PRC. Id-Deċiżjoni tal-Kummissjoni tat-23 ta' Ottubru 2006, tissospendi għal perjodu ta' disa' xhur id-dazju definittiv ta' l-antidumping impost bir-Regolament tal-Kunsill (KE) Nru 215/2002 dwar importazzjonijiet tal-ferro molybdenum li joriġina mill-PRC. |141 | Il-konsistenza ma’ politiki u għanijiet oħrajn ta’ l-Unjoni Mhux applikabbli. |KONSULTAZZJONI MA’ PARTIJIET INTERESSATI U STIMA TA’ L-IMPATT |Konsultazzjoni ma’ partijiet interessati |219 | Il-partijiet interessati fil-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Ġbir u użu ta’ għarfien espert |229 | Ma kien hemm l-ebda ħtieġa ta’ għarfien espert estern. |230 | Valutazzjoni ta' l-Impatt Din il-proposta hi r-riżultat ta' l-implimentazzjoni tar-Regolament bażiku. Ir-Regolament bażiku ma jipprevedix stima ġenerali ta' l-impatt imma l-ħtieġa li l-miżuri ma għandhomx ikunu kontra l-"interess Komunitarju" ifisser li l-istima ta' l-impatt usa' tal-miżuri hija parti integrali ta' l-investigazzjoni. |ELEMENTI LEGALI TAL-PROPOSTA |305 | Taqsira ta’ l-azzjoni proposta Fi Frar 2002, dazju definittiv ta' l-antidumping ta' 22.5% ġie impost bir-Regolament tal-Kunsill (KE) Nru 215/2002 fuq importazzjonijiet tal-ferro molybdenum li joriġina fil-PRC. F'Ottubru 2006, il-Kummissjoni, bid-Deċiżjoni tal-Kummissjoni tat-23 ta' Ottubru 2006, issospendiet għal perjodu ta' disa' xhur id-dazju definittiv ta' l-antidumping impost bir-Regolament tal-Kunsill (KE) Nru 215/2002 fuq importazzjonijiet tal-ferro molybdenum li joriġina mill-PRC. Il-proposta tal-Kummissjoni li hawn mehmuża għal Regolament tal-Kunsill testendi sal-31 ta' Jannar 2008 il-perjodu ta' dazju definittiv ta' l-antidumping impost bir-Regolament tal-Kunsill (KE) Nru 215/2002 fuq importazzjonijiet tal-ferro molybdenum li joriġina mill-PRC. L-Istati Membri ġew ikkonsultati u ma għamlu ebda oġġezzjoni għall-proposta. Huwa propost li l-Kunsill jadotta l-proposta għal Regolament mehmuża li għandha tiġi ppubblikata fil-Ġurnal Uffiċjali ta' l-Unjoni Ewropea sa mhux aktar tard mit-21 ta' Lulju 2007. |310 | Bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien mill-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tat-23 ta' Diċembru 2005. |329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin. |331 | Il-forma ta' azzjoni hi deskritta fir-Regolament imsemmi hawn fuq u ma tħalli l-ebda skop għal deċiżjoni nazzjonali. |332 | L-indikazzjoni ta’ kif il-piż amministrattiv u finanzjarju li jaqa’ fuq il-Komunità, il-gvernijiet nazzjonali, l-awtoritajiet lokali u reġjonali, l-operaturi ekonomiċi u ċ-ċittadini hu mminimizzat u pproporzjonat skond l-għan tal-proposta mhix applikabbli, imma r-Regolament bażiku jillimita l-livell tad-dazji li jistgħu jiġu imposti għal dawk neċessarji biex jagħmlu tajjeb għall-ħsara kkawżata mid-dumping li nstab. |Għażla ta' strumenti |341 | Strumenti proposti: Regolament. |342 | Mezzi oħra ma jkunux adattati għar-raġuni(jiet) li ġejja/in. Ir-Regolament bażiku msemmi hawn fuq ma jipprevedix għażliet alternattivi. |IMPLIKAZZJONI BAġITARJA |409 | Il-proposta ma għandha l-ebda implikazzjoni għall-baġit tal-Komunità. |1.  Proposta għalREGOLAMENT TAL-KUNSILLli jestendi s-sospensjoni tad-dazju definittiv ta' l- antidumping impost bir-Regolament (KE) Nru 215/2002 fuq importazzjonijiet tal-ferro molybdenum li joriġina mir-Repubblika tal-Poplu taċ-ĊinaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea[1] ('ir-Regolament bażiku') u b'mod partikolari l-Artikolu 14 tiegħu,Wara li kkunsidra l-proposta ppreżentata mill-Kummissjoni wara li kkonsultat il-Kumitat Konsultattiv,Billi:A. PROĊEDURA(1) Il-Kunsill, permezz tar-Regolament (KE) Nru 215/2002[2], impona dazju definittiv ta’ l- antidumping fuq importazzjonijiet tal- ferro molybdenum li joriġina mir-Repubblika tal-Poplu taċ-Ċina (il-PRC), li jaqa' taħt il-kodiċi NM 7202 70 00 (il-prodott ikkonċernat). Ir-rata tad-dazju ta’ l- antidumping hija ta’ 22.5 %.(2) F'Ottubru 2006, il-Kummissjoni, bid-Deċiżjoni (2006/714/EC) tat-23 ta' Ottubru 2006[3], issospendiet għal perjodu ta' disa' xhur id-dazju definittiv ta' l- antidumping impost bir-Regolament tal-Kunsill (KE) Nru 215/2002 dwar importazzjonijiet tal- ferro molybdenum li joriġina mill-PRC.(3) Id-deċiżjoni li tissospendi d-dazju definittiv ta' l- antidumping impost bir-Regolament tal-Kunsill (KE) Nru 215/2002 ittieħdet skond id-dispożizzjonijiet ta' l-Artikolu 14(4) tar-Regolament bażiku jgħid illi, fl-interess Komunitarju l-miżuri ta’ l- antidumping jistgħu jiġu sospiżi minħabba li l-kondizzjonijiet tas-suq ikunu nbidlu temporanjament sal-punt li l-ħsara li ssir x’aktarx li ma tkunx tista' titranġa minħabba s-sospensjoni, sakemm l-industrija Komunitarja tkun ingħatat l-opportunità li tikkummenta u li dawn il-kummenti jkunu ġew ikkunsidrati.(4) Il-Kummissjoni kkonkludiet fid-Deċiżjoni tal-Kummissjoni tat-23 ta' Ottubru 2006 li d-dannu marbut ma' l-importazzjonijiet tal-prodott ikkonċernat li joriġina fil-PRC x'aktarx ma kienx se jkompli bħala riżultat tas-sospensjoni minħabba l-bidla temporanja fil-kundizzjonijiet tas-suq, u b'mod partikolari l-livell għoli ta' prezzijiet tal-prodott ikkonċernat prattikat fis-suq tal-Komunità, li kien ferm ogħla mill-livell dannuż misjub fl-investigazzjoni oriġinali, flimkien ma' l-allegat żbilanċ ta' domanda-forniment tal-prodott ikkonċernat.(5) Il-Kummissjoni fid-Deċiżjoni tal-Kummissjoni tat-23 ta' Ottubru 2006 obbligat ruħha li tissorvelja l–iżvilupp ta' l-importazzjonijiet u l-prezzijiet tal-prodott konċernat u li tirrevoka s-sospensjoni fil-każ ta' żieda fil-volumi ta' prezzijiet iddampjati tal-prodott ikkonċernat mill-PRC u konsegwentement id-dannu ikkawżat lill-Industrija tal-Komunità.(6) Fil-31 ta' Ottubru 2006 reviżjoni interim ex ufficcio inbdiet permezz ta' notifika ppubblikata fil- Ġurnal Uffiċjali ta' l-Unjoni Ewropea [4] minħabba li l- corpus ta' evidenza li għandha għad-dispożizzjoni tagħha l-Kummissjoni indika li ċ-ċirkostanzi li fuq il-bażi tagħhom kienu stabbiliti l-miżuri eżistenti inbidlu sal-grad li l-miżuri eżistenti jistgħu ma jkunux aktar adegwati u li ċerti bidliet jidhru li huma ta' natura dejjiema.B. Il-BAŻI(7) L-Artikolu 14(4) tar-Regolament bażiku jipprevedi li, fl-interess tal-Komunità, miżuri ta' l- antidumping jistgħu jiġu sospiżi għal perjodu ta' disa' xhur imma s-sospensjoni tista' tiġi sospiża għal perjodu itwal, li ma jaqbiżx sena, jekk il-Kunsill jiddeċiedi dan, filwaqt li jaġixxi fuq proposta tal-Kummissjoni.(8) Minn mindu ġiet sospiża l-miżura ma kienx hemm bidla fis-sitwazzjoni stabbilita fil-premessi (5) sa (10) tad-Deċiżjoni tal-Kummissjoni tat-23 ta' Ottubru 2006 fir-rigward ta' l-importazzjonijiet u l-prezzijiet tal-prodott ikkonċernat. Kienu biss volumi insinifikanti ta' ferro molybdenum li joriġinaw mill-PRC li ġew importati fil-KE.(9) Fir-rigward tar-reviżjoni interim sħiħa ex ufficio qed jiġi mfakkar li din għandha tiġi konkluża fi żmien 15-il xahar mill-bidu, i.e. mill-31 ta' Jannar 2008.C. KONKLUŻJONI(10) Minħabba li s-sitwazzjoni fis-suq tal-KE baqgħet ma nbidlitx wara s-sospensjoni tad-dazju ta' l- antidumping f'Ottubru 2006 u minħabba li r-reviżjoni interim għadha ma ġietx konkluża, hija kkunsidrata adatta s-sospensjoni tal-miżuri fis-seħħ skond l-Artikolu 14(4) tar-Regolament bażiku. Fuq il-bażi tal-prinċipju ġenerali tat-tbassir tal-flussi tal-kummerċ u b'antiċipazzjoni tar-riżultati finali tar-reviżjoni interim imwettqa bħalissa qed jiġi konkluż li s-sospensjoni tal-miżuri fis-seħħ għandha tiġi estiża sal-31 ta' Jannar 2008, i.e. sal-limitu finali taż-żmien għall-konklużjoni tar-reviżjoni interim. Ma nstabet l-ebda indikazzjoni għalfejn l-estensjoni tas-sospensjoni ma tkunx fl-interess Komunitarju.(11) Skond l-Artikolu 14(4) tar-Regolament bażiku, il-Kummissjoni infurmat lill-industrija Komunitarja dwar l-intenzjoni tagħha li testendi s-sospensjoni tal-miżuri fis-seħħ ta’ l- antidumping . L-industrija tal-Komunità ingħatat l-opportunità li tikkummenta imma l-kummenti tagħha ma bidlux il-konklużjoni li s-sitwazzjoni baqgħet kif stabbilita fid-Deċiżjoni tal-Kummissjoni tat-23 ta' Ottuburu 2006.(12) Il-Kummissjoni għalhekk tqis li r-rekwiżiti kollha għall-estensjoni tas-sospensjoni tad-dazju ta’ l- antidumping impost fuq il-prodott ikkonċernat intlaħqu, bi qbil ma' l-Artikolu 14(4) tar-Regolament bażiku. Għaldaqstant, id-dazju ta’ l- antidumping li kien impost mir-Regolament (KE) Nru 215/2002 għandu jiġi estiż sal-31 ta' Jannar 2008.(13) Il-Kummissjoni se tkompli tissorvelja l-iżvilupp ta' l-importazzjonijiet u l-prezzijiet tal-prodott ikkonċernat. Jekk f'xi ħin tinħoloq sitwazzjoni fejn jerġa' jkun hemm żieda ta' volumi fil-prezzijiet tal-prodott ikkonċernat mill-PRC mixtrija taħt il-prezz u konsegwentement jikkawżaw ħsara fl-industrija Komunitarja, il-Kummissjoni terġa' tipproponi li ddaħħal id-dazju ta' l- antidumping billi tħassar is-sospensjoni attwali,ADOTTA DAN IR-REGOLAMENT:Artikolu 1Is-sospensjoni tad-dazju definittiv ta’ l- antidumping impost, bir-Regolament tal-Kunsill (KE) Nru 215/2002 fuq importazzjonijiet tal- ferro-molibdenum , li jaqgħu taħt il-kodiċi NM 7202 70 00, u li joriġinaw mir-Repubblika Popolari taċ-Ċina (RPĊ) hija b’dan estiża sal-31 ta' Jannar 2008.Artikolu 2Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 35, 6.2.2002, p. 1.[3] ĠU L 293, 24.10.2006, p. 15.[4] ĠU C 262,31.10.2006, p. 28.


title: Proposta għal regolament tal-Parlament Ewropew u tal-Kunsill li jemenda Regolament (KE) Nru 396/2005 dwar il-livelli massimi ta' pestiċidi fl-ikel u l-għalf, jew fuq l-ikel u l-għalf, fir-rigward tal-poteri ta' implimentazzjoni mogħtija lill-Kummissjoni

text:
Avviż Legali Importanti

|

52006PC0908

Proposta għal regolament tal-Parlament ewropew u tal-Kunsill li jemenda Regolament (KE) Nru 396/2005 dwar il-livelli massimi ta' pestiċidi fl-ikel u l-għalf, jew fuq l-ikel u l-għalf, fir-rigward tal-poteri ta' implimentazzjoni mogħtija lill-Kummissjoni  /* KUMM/2006/0908 finali - COD 2006/0294 */

	Brussel 22.12.2006KUMM(2006) 908 finali2006/0294 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda Regolament (KE) Nru 396/2005 dwar il-livelli massimi ta' pestiċidi fl-ikel u l-għalf, jew fuq l-ikel u l-għalf, fir-rigward tal-poteri ta' implimentazzjoni mogħtija lill-Kummissjoni(preżentata mill-Kummissjoni)2006/0294 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda Regolament (KE) Nru 396/2005 dwar il-livelli massimi ta' pestiċidi fl-ikel u l-għalf, jew fuq l-ikel u l-għalf, fir-rigward tal-poteri ta' implimentazzjoni mogħtija lill-KummissjoniIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikoli 37 u 152(4) (b) tiegħu,Wara li kkunsidraw il-proposta tal-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Filwaqt li jaġixxu skond il-proċedura stipulata fl-Artikolu 251 tat-Trattat[4]Billi:(1) Regolament (KE) Nru 396/2005 tal-Parlament Ewropew u tal-Kunsill tat-23 ta' Frar 2005 dwar il-livelli massimi tar-residwi tal-pestiċidi fl-ikel u l-għalf jew fuq l-ikel u l-għalf, li joriġinaw mil-annimali u li jemenda d-Direttiva tal-Kunsill 91/414KEE[5] jistipula li ċerti miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tal-poteri ta' implimentazzjoni mogħtija lill-Kummissjoni[6].(2) Deċiżjoni 1999/468/KE ġiet emendata bid-Deċiżjoni 2006/512/KE, li introduċiet proċedura regolatorja bi skrutinju għal miżuri ta' natura ġenerali li għandhom l-għan li jemendaw elementi mhux essenzjali ta' att bażiku adottat skond il-proċedura msemmija f'Artikolu 251 tat-Trattat, inkluża t-tneħħija ta' xi wħud minn dawn l-elementi jew billi jiġu miżjuda ma' l-istrument elementi ġodda mhux essenzjali.(3) F'konformità mad-dikjarazzjoni konġunta tal-Parlament Ewropew, il-Kunsill u l-Kummissjoni[7] dwar id-Deċiżjoni 2006/512/KE, strumenti li huma diġà fis-seħħ għandhom jiġu aġġustati skond il-proċeduri applikabbli. Dik l-idikjarazzjoni tindika lista ta' strumenti li għandhom jiġu aġġustati b'urġenza, inkluż ir-Regolament 396/2005/KE.(4) B'mod partikolari għandu jiġi mogħti lill-Kummissjoni l-poter li tiddefinixxi l-firxa ta' l-applikazzjoni ta' dak ir-Regolament u l-kriterji meħtieġa biex jiġu stabbiliti ċerti livelli massimi tar-residwi tal-pestiċidi fl-ikel u l-għalf li joriġinaw mill-annimali, jew fuq dawn l-ikel u l-għalf, elenkati fl-Annessi relevanti għal dak ir-Regolament. Billi dawk il-miżuri huma ta' firxa ġenerali u mfassla biex jemendaw/iħassru l-elementi li mhumiex essenzjali ta' dak ir-Regolament, jew jissupplimentaw dak ir-Regolament biż-żieda ta' elementi ġodda mhux essenzjali, huma għandhom jiġu adottati skond il-proċedura regolatorja bi skrutinju stipulata fl-Artikolu 5a tad-Deċiżjoni 1999/468/KE.(5) Sabiex ikun garantit għall-operaturi ekonomiċi proċess ta' teħid ta' deċiżjonijiet mingħajr dewmien, filwaqt li jkun żgurat livell għoli ta' ħarsien tal-konsumatur, għandu jkun possibbli li jitnaqqsu l-limiti taż-żmien previsti mill-proċedura l-ġdida għal raġunijiet ta' effiċjenza. Għal raġunijiet ta' effiċjenza, il-limiti normali ta' żmien għall-proċedura regolatorja bi skrutinju għandha tiġi llimitata għat-twaqqif, l-inklużjoni, l-implimentazzjoni, il-modifikazzjoni jew it-tneħħija ta' l-MRLs u għall-istabbiliment ta' lista ta' sustanzi attivi li għalihom ma tkun meħtieġa l-ebda MRL u kif ukoll lista ta' taħlitiet ta' sustanzi/prodotti attivi li s-sustanzi attivi tagħhom huma użati bħala fumiganti fit-trattament ta' wara l-ħsad. Fejn għal raġunijiet importanti ta' urġenza, b'mod partikolari fejn ikun hemm riskju għas-saħħa tal-bnedmin jew ta' l-annimali, u l-limiti ta' żmien għall-proċedura regolatorja bi skrutinju ma jkunux jistgħu jiġu segwiti, il-Kummissjoni għandha tkun awtorizzata sabiex tapplika għat-twaqqif, l-inklużjoni, l-implimentazzjoni, il-modifikazzjoni jew it-tħassir ta' l-MRLs bil-proċedura ta' urġenza stipulata fl-Artikolu 5a (6) tad-Deċiżjoni 1999/468/KE.(6) Ir-Regolament (KE) Nru 396/2005 għandu għaldaqstant jiġi emendat kif jixraq,ADOTTAW DAN IR-REGOLAMENT:Artikolu 1Regolament (KE) Nru 396/2005 huwa emendat kif ġej:(1) Fl-Artikolu 4, paragrafu 1 huwa sostitwit b'dan li ġej:"1. Il-prodotti, gruppi ta' prodotti u/jew partijiet ta' prodotti msemmija fl-Artikolu 2(1) li għalihom għandhom japplikaw MRLs armonizzati, għandhom jiġu definiti fl-Anness I, u koperti minnu. Dawk il-miżuri mfassla sabiex jemendaw l-elementi mhux essenzjali ta' dan ir-Regolament għandhom jiġu adottati skond il-proċedura regolatorja bi skrutinju li ssir referenza għaliha fl-Artikolu 45(3). "(2) Fl-Artikolu 5, paragrafu 1 huwa sostitwit b'dan li ġej:"1. Sustanzi attivi ta' prodotti għall-protezzjoni tal-pjanti li huma evalwati taħt id-Direttiva 91/414/KEE u li għalihom mhumiex meħtieġa MRLs għandhom jiġu definiti u elenkati fl-Anness IV, filwaqt li jittieħed kont ta' l-użu ta' dawn is-sustanzi attivi u l-kwistjonijiet imsemmija fl-Artikolu 14(2), (a), (c) u (d) ta' dan ir-Regolament. Dawk il-miżuri mfassla sabiex jemendaw l-elementi mhux essenzjali ta' dan ir-Regolament għandhom jiġu adottati skond il-proċedura regolatorja bi skrutinju li tissemma fl-Artikolu 45(4)."(3) Fl-Artikolu 8, paragrafu 2 huwa sostitwit b'dan li ġej:"2. L-applikazzjonijiet għandhom jiġu evalwati skond id-dispożizzjonijiet rilevanti tal-Prinċipji Uniformi għall-Valutazzjoni u Awtorizzazzjoni ta' Prodotti għall-Protezzjoni tal-Pjanti stabbiliti fl-Anness VI għad-Direttiva 91/414/KEE jew prinċipji ta' valutazzjoni speċifiċi li għandhom jiġu stabbiliti permezz ta' Regolament tal-Kummissjoni. Dak ir-Regolament imfassal sabiex jemenda elementi mhux essenzjali ta' dan ir-Regolament billi jissupplimentah, għandu jiġu adottat skond il-proċedura regolatorja bi skrutinju li tissemma fl-Artikolu 45(3)."(4) Fl-Artikolu 14, paragrafu 1 huwa sostitwit b'dan li ġej:"1. Meta tiġi riċevuta l-opinjoni ta' l-Awtorità u filwaqt li jingħata l-piż xieraq lil dik l-opinjoni, għandha titħejja mill-Kummissjoni waħda minn dawn li ġejjin mingħajr dewmien u mhux aktar minn tliet xhur wara:(a) Regolament dwar l-istabbiliment, il-modifika jew it-tħassir ta' MRL imfassla sabiex temenda elementi mhux essenzjali ta' dan ir-Regolament li għandu jiġi adottat skond il-proċedura regolatorja bi skrutinju li tissemma fl-Artikolu 45(4); għal raġunijiet imperattivi ta’ urġenza, il-Kummissjoni tista’ tapplika l-proċedura ta' urġenza msemmija fl-Artikolu 45(5);(b) Deċiżjoni li tirrifjuta l-applikazzjoni, li għandha tiġi adottata skond il-proċedura msemmija fl-Artikolu 45(2). "(5) Fl-Artikolu 15, paragrafu 2 huwa sostitwit b'dan li ġej:"2. Meta MRL temporanju jkun ġie stabbilit kif previst fil-paragrafu 1(b), dan għandu jitħassar mill-Anness III permezz ta' Regolament sena wara d-data ta' l-inklużjoni jew in-nuqqas ta' inklużjoni tas-sustanza attiva kkonċernata fl-Anness I tad-Direttiva 91/414/KEE. Dak ir-Regolament imfassal sabiex jemenda l-elementi mhux essenzjali ta' dan ir-Regolament, għandu jiġi adottat skond il-proċedura regolatorja bi skrutinju li tissemma fl-Artikolu 45(4). Għal raġunijiet imperattivi ta’ urġenza, il-Kummissjoni tista’ tapplika l-proċedura ta' urġenza msemmija fl-Artikolu 45(5).Madankollu, fejn xi Stat Membru jew aktar hekk jitolbu, l-MRL temporanju jista' jinżamm fis-seħħ għal sena oħra sakemm tingħata l-konferma li jkun sar kull studju xjentifiku meħtieġ biex jappoġġa applikazzjoni għall-iffissar ta' MRL. Fil-każijiet fejn din il-konferma tingħata, l-MRL temporanju għandu jinżamm fis-seħħ għal sentejn oħra, kemm-il darba ma jkunux ġew identifikati riskji mhux aċċettabbli għas-sigurtà tal-kunsumatur. "(6) L-Artikolu 18 huwa sostitwit b'dan li ġej:"1. Il-prodotti koperti bl-Anness I ma għandux ikun fihom, minn meta jitqiegħdu fis-suq bħala ikel jew għalf, jew jiġu mitmugħa lill-annimali, kwalunkwe residwu ta' pestiċida li jaqbeż:(a) l-MRLs għal dawk il-prodotti li jinsabu fl-Annessi II u III;(b) 0,01 mg/kg għal dawk il-prodotti li għalihom ma ġie ffissat l-ebda MRL speċifiku fl-Annessi II jew III, jew għal sustanzi attivi mhux elenkati fl-Anness IV ħlief jekk ikunu stabbiliti valuri awtomatiċi differenti għal sustanza attiva filwaqt li jittieħed kont tal-metodi analitiċi ta' rutina disponibbli. Dawn il-valuri awtomatiċi għandhom jitniżżlu fl-Anness V. Dawk il-miżuri mfassla sabiex jemendaw l-elementi mhux essenzjali ta' dan ir-Regolament għandhom jiġu adottati skond il-proċedura regolatorja bi skrutinju li tissemma fl-Artikolu 45(4). Għal raġunijiet imperattivi ta’ urġenza, il-Kummissjoni tista’ tapplika l-proċedura msemmija fl-Artikolu 45(5).2. L-Istati Membri ma jistgħux jipprojbixxu jew jimpedixxu l-kummerċjalizzazzjoni tal-prodotti koperti bl-Anness I, jew li dawn jiġu mitmugħa lil annimali li jipprovdu l-ikel fit-territorji tagħhom, għar-raġuni li dawn ikun fihom residwi ta' pestiċida, kemm-il darba:(a) dawn il-prodotti jkunu konformi mal-paragrafu 1 u l-Artikolu 20; jew(b) is-sustanza attiva tkun elenkata fl-Anness IV.3. B'deroga mill-paragrafu 1, l-Istati Membri jistgħu jawtorizzaw, wara trattament ta' wara l-ħsad magħmul b'fumigant fuq it-territorju tagħhom, il-livelli ta' residwi ta' sustanzi attivi li jaqbżu l-limiti speċifikati fl-Annessi II u III għal prodott kopert bl-Anness I fejn dawn it-taħlitiet ta' sustanzi attivi/prodotti jkunu elenkati fl-Anness VII kemm-il darba:(a) dawn il-prodotti ma jkunux intiżi għall-konsum immedjat;(b) ikunu jeżistu kontrolli adegwati li jiżguraw li dawn il-prodotti ma jistgħux jitpoġġew għad-dispożizzjoni ta' l-utent finali jew il-konsumatur, jekk dawn ikunu fornuti direttament lil dan ta' l-aħħar, sakemm ir-residwi ma jkunux għadhom jaqbżu l-livelli massimi speċifikati fl-Annessi II jew III;(c) l-Istati Membri l-oħra u l-Kummissjoni jkunu ġew informati bil-miżuri meħuda.Il-miżuri maħsuba sabiex jiddefinixxu t-taħlitiet ta' sustanzi/prodotti attivi elenkati fl-Anness VII li huma mfassla sabiex jemendaw l-elementi mhux essenzjali ta' dan ir-Regolament għandhom jiġu adottati skond il-proċedura regolatorja bi skrutinju li tissemma fl-Artikolu 45(4).4. F'ċirkostanzi eċċezzjonali, u b'mod partikolari wara l-użu ta' prodotti għall-protezzjoni tal-pjanti skond l-Artikolu 8(4) tad-Direttiva 91/414/KEE jew skond l-obbligi stabbiliti fid-Direttiva 2000/29/KE (*), Stat Membru jista' jawtorizza l-kummerċjalizzazzjoni ta' ikel jew għalf trattat li mhuwiex konformi mal-paragrafu 1u/jew li dan jiġi mitmugħ lil annimali fit-territorju tiegħu, kemm-il darba dan l-ikel jew għalf ma jikkostitwix riskju mhux aċċettabbli. Dawn l-awtorizzazzjonijiet għandhom jiġu nnotifikati minnufih lill-Istati Membri l-oħra, lill-Kummissjoni u lill-Awtorità flimkien ma' stima xierqa tar-riskji għall-kunsiderazzjoni tagħhom mingħajr dewmien żejjed bil-għan li jiġi ffissat MRL temporanju għal perjodu speċifikat jew li tittieħed kwalunkwe miżura oħra meħtieġa b'konnessjoni ma' dawn il-prodotti. Dawk il-miżuri, imfassla sabiex jemendaw l-elementi mhux essenzjali ta' dan ir-Regolament billi jissupplimentawh, għandhom jiġu adottati skond il-proċedura regolatorja bi skrutinju li tissemma fl-Artikolu 45(4). Għal raġunijiet imperattivi ta' urġenza, il-Kummissjoni tista’ tapplika l-proċedura msemmija fl-Artikolu 45(5)."(7) Fl-Artikolu 20, paragrafu 2 huwa sostitwit b'dan li ġej:"2. Fatturi speċifiċi ta' konċentrazzjoni jew dilwizzjoni għal ċerti operazzjonijiet ta' pproċessar u/jew taħlit jew għal ċerti prodotti pproċessati u/jew imħallta jistgħu jiġu inklużi fil-lista ta' l-Anness VI. Il-miżuri imfassla sabiex jemendaw l-elementi mhux essenzjali ta' dan ir-Regolament, għandhom jiġu adottati skond il-proċedura regolatorja bi skrutinju li tissemma fl-Artikolu 45(4). "(8) Fl-Artikolu 21, paragrafu 1 huwa sostitwit b'dan li ġej:"1. MRLs għal prodotti koperti bl-Anness I għall-ewwel għandhom jiġu stabbiliti u elenkati fl-Anness II, li jinkorpora l-MRLs stipulati fid-Direttivi 86/362/KEE, 86/363/KEE u 90/642/KEE, filwaqt li jittieħed kont tal-kriterji msemmija fl-Artikolu 14(2) ta' dan ir-Regolament. Il-miżuri, imfassla sabiex jemendaw l-elementi mhux essenzjali ta' dan ir-Regolament għandhom jiġu adottati skond il-proċedura regolatorja bi skrutinju li tissemma fl-Artikolu 45(4).(9) Fl-Artikolu 22, paragrafu 1 huwa sostitwit b'dan li ġej:"1. L-MRLs temporanji għal sustanzi attivi li għalihom għad ma tteħditx deċiżjoni dwar l-inklużjoni jew in-non-inklużjoni fl-Anness I tad-Direttiva 91/414/KEE, għandhom għall-ewwel jiġu stabbiliti u elenkati fl-Anness III għal dan ir-Regolament, ħlief jekk dawn ikunu diġà elenkati fl-Anness II tiegħu, skond il-proċedura msemmija fl-Artikolu 45(2), filwaqt li jittieħed kont ta' l-informazzjoni pprovduta mill-Istati Membri u, fejn huwa pertinenti, ta' l-opinjoni motivata msemmija fl-Artikolu 24, tal-fatturi msemmija fl-Artikolu 14(2) u tal-MRLs li ġejjin:(a) l-MRLs li jkun għad baqa' fl-Anness tad-Direttiva 76/895/KEE; kif ukoll;(b) MRLs nazzjonali li jkunu għadhom mhux armonizzati.Dawk il-miżuri, imfassla sabiex jemendaw l-elementi mhux essenzjali ta' dan ir-Regolament, għandhom jiġu adottati skond il-proċedura regolatorja bi skrutinju li tissemma fl-Artikolu 45(4)."(10) Fl-Artikolu 27, paragrafu 2 huwa sostitwit b'dan li ġej:"2. Miżuri maħsuba sabiex jiġu identifikati l-metodi ta' sampling meħtieġa sabiex jitwettqu dawn il-kontrolli tar-residwi tal-pestiċidi fi prodotti oħra għajr dawk stipulati fid-Direttiva 2002/63/KE (*) li huma mfassla sabiex jemendaw elementi mhux essenzjali ta' dan ir-Regolament billi jissupplimentawh għandhom jiġu adottati skond il-proċedura regolatorja bi skrutinju msemmija fl-Artikolu 45(4) ta' dan ir-Regolament.".(11) L-Artikolu 45 jiġi sostitwit b'dan li ġej:"Artikolu 45Proċedura ta' kumitat1. Il-Kummissjoni għandha tiġi assistita mill-Kumitat Permanenti dwar il-Katina Alimentari u s-Saħħa ta' l-Annimali stabbilit bl-Artikolu 58 tar-Regolament (KE) Nru. 178/2002 (minn hawn 'il quddiem il-Kumitat).2. Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, wara li jkunu kkunsidrati d-dispożizzjonijiet ta' l-Artikolu 8 tagħha.Il-perijodu ta' żmien stabbilit fl-Artikolu 5(6) tad-Deċiżjoni 1999/468/KE għandu jkun ta' tliet xhur.3. Fejn issir referenza għal dan il-paragrafu, l-Artikolu 5a (1) sa (4) u l-Artikolu 7 tad-Deċiżjoni 1999/468/KE għandhom japplikaw, filwaqt li jiġu kkunsidrati d-dispożizzjonijiet ta’ l-Artikolu 8 tagħha.4. Fejn issir referenza għal dan il-paragrafu, l-Artikolu 5a (1) sa (4) u (5) (b) u l-Artikolu 7 tad-Deċiżjoni 1999/468/KE għandhom japplikaw, filwaqt li jiġu kkunsidrati d-dispożizzjonijiet ta’ l-Artikolu 8 tagħha.Il-limiti taż-żmien stabbiliti fl-Artikolu 5a (3)(c), (4) (b) u (4) (e) tad-Deċiżjoni 1999/468/KE għandhom ikunu ta' xahrejn, xahar u xahrejn rispettivament.5. Fejn issir referenza għal dan il-paragrafu, għandhom japplikaw l-Artikoli 5a (1), (2), (4) u (6) u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha."(12) L-Artikolu 46 huwa sostitwit b'dan li ġej:"1. Miżuri ta' implementazzjoni sabiex tkun żgurata l-applikazzjoni uniformi ta' dan ir-Regolament; għandhom jiġu stabbiliti jew jistgħu jiġu emendati skond il-proċedura msemmija fl-Artikolu 45(2) u, fejn huwa xieraq, filwaqt li titqies l-opinjoni ta' l-Awtorità.2. Miżuri sabiex jiġu stabbiliti jew emendati d-dati fl-Artikolu 23, l-Artikolu 29(2), l-Artikolu 30(2), l-Artikolu 31(1) u l-Artikolu 32(5) li huma mfassla sabiex jemendaw elementi mhux essenzjali ta' dan ir-Regolament għandhom jiġu adottati skond il-proċedura regolatorja bi skrutinju msemmija fl-Artikolu 45(3)."(13) L-Artikolu 49 huwa sostitwit b'dan li ġej:"1. L-obbligi tal-Kapitolu III ma għandhomx japplikaw għal prodotti li jkunu legalment manufatturati jew importati fil-Komunità qabel id-data msemmija fit-tieni paragrafu ta' l-Artikolu 50.Madankollu, sabiex ikun żgurat livell għoli ta' ħarsien tal-konsumatur, jistgħu jittieħdu miżuri xierqa dwar dawn il-prodotti. Dawk il-miżuri, imfassla sabiex jemendaw l-elementi mhux essenzjali ta' dan ir-Regolament billi jissupplimentawh, għandhom jiġu adottati skond il-proċedura regolatorja bi skrutinju msemmija fl-Artikolu 45(5).2. Fejn ikun hemm bżonn sabiex jiġu permessi l-kummerċjalizzazzjoni, l-ipproċessar u l-konsum normali ta' prodotti, jistgħu jiġu stipulati miżuri tranżitorji oħra għall-implementazzjoni ta' ċerti MRLs previsti fl-Artikoli 15, 16, 21, 22, u 25. Dawk il-miżuri li jkunu mfassla sabiex jemendaw elementi mhux essenzjali ta' dan ir-Regolament billi jissupplimentawh u li jkunu mingħajr ħsara għall-obbligu li jiġi żgurat livell għoli ta' ħarsien tal-konsumatur għandhom jiġu adottati f'konformità mal-proċedura regolatorja bi skrutinju msemmija fl-Artikolu 45(4)."Artikolu [2]Dan ir-Regolament għandu jidħol fis-seħħ fil-[...] jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tieghu u jkun direttament applikabbli f'kull Stat Membru.Magħmul fi Brussell,Għall-Parlament Ewropew Għall-KunsillIl-President Il-President [1] ĠU C , , p. .[2] ĠU C , , p. .[3] ĠU C , , p. .[4] …[5] ĠU L 70, 16.3.2005, p. 1. Ir-Regolament kif emendat mir-Regolament tal-Kummissjoni (KE) Nru 178/2006 (ĠU L 29, 2.2.2006, p. 3) .[6] ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p.11).[7] ĠU C 255, 21.10.2006, p. 1.


				|

		52012PC0754

			Proposta għal REGOLAMENT TAL-KUNSILL li jaġġusta, b’effett mill-1 ta’ Lulju 2012, ir-remunerazzjoni u l-pensjonijiet tal-uffiċjali u ta' aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom /* COM/2012/0754 final - 2012/0350 (NLE) */

			   	MEMORANDUM TA' SPJEGAZZJONI
 Il-kuntest tal-proposta
 110 || Ir-raġunijiet għall-proposta u l-objettivi tagħha Bħal ma jsir kull sena, skont l-Artikolu 3 tal-Anness XI tar-Regolamenti tal-Persunal, il-Kunsill, li jaġixxi fuq proposta tal-Kummissjoni bbażata fuq rapport tal-Eurostat, għandu jiddeċiedi qabel l-aħħar tas-sena dwar l-aġġustament tar-rimunerazzjoni u l-pensjonijiet, b’seħħ mill-1 ta’ Lulju.
 120 || Il-kuntest ġenerali F’konformità mal-Artikolu 3 tal-Anness XI tar-Regolamenti tal-Persunal, l-aġġustament tar-remunerazzjoni u l-pensjonijiet jirriżulta direttament mill-bidliet fil-kapaċità tal-akkwist tal-pagi tas-servizzi ċivili nazzjonali (indikatur speċifiku), mill-bidliet fl-għoli tal-ħajja fi Brussell (Indiċi Internazzjonali), kif ukoll mill-paritajiet ekonomiċi stabbiliti mill-Eurostat. L-indikatur speċifiku jkejjel, bl-inflazzjoni eskluża, l-iżvilupp tar-remunerazzjoni netta tal-ħaddiema fis-servizz pubbliku nazzjonali tal-amministrazzjonijiet ċentrali tal-Istati Membri. Eurostat ikkalkola dan l-indikatur fuq il-bażi tal-informazzjoni pprovduta mit-tmien Stati Membri msemmija fl-Artikolu 1(4) tal-Anness XI. L-Indiċi Internazzjonali ta' Brussell jikkalkula l-bidliet fl-għoli tal-ħajja fi Brussell għall-uffiċjali tal-UE. Il-Eurostat fassal dan l-indiċi fuq il-bażi tal-informazzjoni pprovduta mill-awtoritajiet Belġjani. Il-paritajiet ekonomiċi għar-remunerazzjoni jistabbilixxu l-ekwivalenzi bejn il-kapaċità tal-akkwist tar-remunerazzjonijiet mogħtija fi Brussell, bħala l-belt ta’ referenza, u ta' dawk mogħtija fil-postijiet l-oħra tax-xogħol. Il-Eurostat ikkalkula dawn il-paritajiet bi qbil mal-istituti nazzjonali tal-istatistika. Il-paritajiet ekonomiċi għall-pensjonijiet jistabbilixxu l-ekwivalenzi bejn il-kapaċità tal-akkwist tal-pensjonijiet mogħtija fil-Belġju, bħala l-pajjiż ta’ referenza, u ta' dawk mogħtija fil-pajjiżi l-oħra ta’ residenza. Il-Eurostat ikkalkula dawn il-paritajiet bi qbil mal-istituti nazzjonali tal-istatistika.
 130 || Dispożizzjonijiet eżistenti fil-qasam tal-proposta Il-proposta hi ppreżentata kull sena biex ikunu aġġustati r-rimunerazzjoni u l-pensjonijiet.
 Il-konsultazzjoni mal-partijiet interessati u l-valutazzjoni tal-impatt
   || Konsultazzjoni mal-partijiet interessati
 211 || Il-metodi ta’ konsultazzjoni użati, is-setturi prinċipali koperti u l-profil ġenerali ta’ dawk li wieġbu L-elementi tal-proposta ġew diskussi mar-rappreżentanti tal-persunal skont l-aktar proċeduri xierqa.
 212 || Sommarju tat-tweġibiet riċevuti u l-mod ta' kif ġew ikkunsidrati Il-proposta tikkunsidra l-opinjonijiet tal-partijiet ikkonsultati.
   || Il-ġbir u l-użu ta' għarfien espert
 229 || Ma kien hemm l-ebda bżonn ta’ għarfien espert estern.
 230 || Il-valutazzjoni tal-impatt - Il-proposta għandha l-għan li taġġusta r-remunerazzjonijiet u l-pensjonijiet b'konformità mal-leġiżlazzjoni fis-seħħ. - Il-leġiżlazzjoni fis-seħħ ma tippermettix alternattiva oħra.
 Elementi legali tal-proposta
 305 || Is-sommarju tal-azzjoni proposta F'konformità mal-Artikolu 1 tal-Anness XI tar-Regolamenti tal-Persunal, il-Eurostat ħejja rapport dwar il-bidliet fl-għoli tal-ħajja fi Brussell, il-bidliet fil-kapaċità tal-akkwist fir-remunerazzjoni tas-servizzi ċivili nazzjonali, kif ukoll dwar il-paritajiet ekonomiċi li minnhom jirriżultaw id-diversi ponderazzjonijiet. AĠĠUSTAMENT TAR-REMUNERAZZJONI U L-PENSJONIJIET FIL-BELĠJU U L-LUSSEMBURGU Il-bidla medja fil-kapaċità tal-akkwist tar-remunerazzjoni tal-ħaddiema taċ-ċivil nazzjonali għall-perjodu ta’ referenza, imkejla permezz tal-indikatur speċifiku, hija ekwivalenti għal -1.1%. Il-bidla fl-għoli tal-ħajja fi Brussell ikkalkulata mill-Eurostat għall-perjodu ta’ referenza, imkejla permezz tal-Indiċi Internazzjonali ta’ Brussell, hija ta’ 2.8%. F’konformità mal-Artikolu 3(2) tal-Anness XI tar-Regolamenti tal-Persunal, il-valur tal-aġġustament jinkiseb permezz tal-multiplikazzjoni tal-indikatur speċifiku mal-Indiċi Internazzjonali ta’ Brussell kif ikkalkulat mill-Eurostat. L-aġġustament propost lir-remunerazzjoni u l-pensjonijiet fil-Belġju u l-Lussemburgu huwa għalhekk ta’ 1.7%. Skont l-Artikolu 3(5) tal-Anness XI, l-ebda ponderazzjoni mhija applikabbli fil-Belġju jew fil-Lussemburgu. AĠĠUSTAMENT TAR-REMUNERAZZJONI U L-PENSJONIJIET BARRA MILL-BELĠJU U L-LUSSEMBURGU Barra l-Belġju u l-Lussemburgu, l-aġġustamenti tar-remunerazzjonijiet u l-pensjonijiet jiġu kkalkulati billi jiġi mmultiplikat l-aġġustament fil-Belġju u l-Lussemburgu bil-bidliet fiż-żidiet u fir-rati tal-kambju. Il-ponderazzjonijiet applikabbli għar-remunerazzjoni, għall-pensjonijiet u għat-trasferimenti ta’ parti mir-remunerazzjoni kif stabbilit fir-Regolament ġew ikkalkulati kif ġej: - Ponderazzjonijiet għall-UFFIĊJALI li jinsabu barra l-Belġju u l-Lussemburgu: Il-Eurostat ikkalkula, bi qbil mal-korpi nazzjonali tal-istatistika, il-paritajiet ekonomiċi li fl-1 ta' Lulju jistabbilixxu, l-ekwivalenzi bejn il-kapaċità tal-akkwist tar-remunerazzjoni mħallsa fi Brussell u ta' dik imħallsa fil-postijiet l-oħra tax-xogħol. Il-ponderazzjonijiet applikabbli għar-remunerazzjoni ta' uffiċjali u aġenti oħra impjegati fl-Istati Membri barra l-Belġju u l-Lussemburgu huma ddeterminati skont ir-relazzjonijiet bejn dawn il-paritajiet ekonomiċi u r-rati tal-kambju applikabbli fl-1 ta’ Lulju. - Ponderazzjonijiet għall-PENSJONIJIET barra l-Belġju u l-Lussemburgu u piżijiet differenzjati għat-TRASFERIMENTI: Il-Eurostat ikkalkula, bi qbil mal-korpi nazzjonali tal-istatistika, il-paritajiet ekonomiċi li jistabbilixxu, fl-1 ta’ Lulju, l-ekwivalenzi bejn il-kapaċità tal-akkwist tal-pensjonijiet mogħtija fil-Belġju u ta' dawk mogħtija fil-pajjiżi l-oħra ta’ residenza. Il-ponderazzjonijiet ikkalkulati għall-pensjonijiet ta’ individwi li joqogħdu f’pajjiżi barra mill-Belġju u mil-Lussemburgu f'diversi pajjiżi huma ddeterminati permezz tal-proporzjonijiet bejn dawn il-paritajiet ekonomiċi u r-rati tal-kambju applikabbli fl-1 ta’ Lulju. Skont l-Artikolu 17 tal-Anness VII tar-Regolamenti tal-Persunal, dawn il-ponderazzjonijiet huma direttament applikabbli għat-trasferimenti tal-uffiċjali u l-aġenti l-oħra. Skont l-Artikolu 20 tal-Anness XIII tar-Regolamenti tal-Persunal, dawn il-ponderazzjonijiet japplikaw biss għall-pensjonijiet fuq il-parti li tikkorrispondi mad-drittijiet akkwistati qabel l-1 ta’ Mejju 2004. - Data ta’ dħul fis-seħħ tal-ponderazzjonijiet: Id-data ta’ dħul fis-seħħ ta' dawn il-ponderazzjonijiet hija l-1 ta' Lulju għall-postijiet kollha minbarra dawk il-postijiet li għandhom żieda qawwija fl-għoli tal-ħajja, li għalihom il-ponderazzjoni tidħol fis-seħħ fis-16 ta' Mejju jekk iż-żieda fl-għoli tal-ħajja tkun ta' aktar minn 6.3 %, jew fl-1 ta' Mejju jekk din tkun ta' aktar minn 12.6 % Il-bidliet fl-għoli tal-ħajja f’pajjiżi barra l-Belġju u l-Lussemburgu jitkejlu permezz tal-bidla fl-indiċijiet impliċiti. Dawn l-indiċijiet jinħadmu billi l-Indiċi Internazzjonali ta' Brussell jiġi mmultiplikat bl-ammont tal-bidla fil-parità ekonomika. Id-data tad-dħul fis-seħħ ta' dan l-aġġustament hi aktar kmieni għal dawk il-postijiet imsemmija fir-Regolament. - Ponderazzjonijiet għall-Kroazja Mid-data tal-adeżjoni tal-Kroazja mal-Unjoni Ewropea, il-koeffiċjenti korrettivi msemmija fl-Artikolu 3(5) tal-Anness XI tar-Regolamenti tal-Persunal għandhom jiġu applikati għall-uffiċjali tal-UE u impjegati oħra fil-Kroazja.
 310 || Il-bażi legali Ir-Regolamenti tal-Persunal, u b’mod partikolari l-Anness XI tagħhom, jikkostitwixxu l-bażi legali. Il-legalità tad-deċiżjoni tal-Kunsill (2011/866/UE) tad-19 ta’ Diċembru 2011 dwar il-proposta tal-Kummissjoni għal Regolament tal-Kunsill li jaġġusta b’effett mill-1 ta’ Lulju 2011 ir-rimunerazzjoni u l-pensjonijiet tal-uffiċjali u l-ħaddiema l-oħra tal-Unjoni Ewropea u kif ukoll il-koeffiċjenti korrettivi applikati għalihom hija kkontestata mill-Kummissjoni Ewropea u l-Parlament Ewropew, u hija suġġetta għal azzjoni għall-annullament quddiem il-Qorti tal-Ġustizzja. Barra minn hekk, il-Kummissjoni ressqet azzjoni għan-nuqqas ta' azzjoni dwar l-aġġustament annwali tal-2011. Madankollu, minħabba l-fatt li skont il-każistika stabbilita l-atti legali tal-Unjoni jgawdu mill-preżunzjoni ta' legalità sakemm ma jiġux dikjarati nulli u bla effett mill-Qorti tal-Ġustizzja, il-Kummissjoni użat l-aġġustament annwali tal-2010 bħala bażi għal aġġustament annwali tal-2012. F'każ li l-Qorti tal-Ġustizzja tilqa' l-azzjoni tal-Kummissjoni, ir-Regolament propost ikun irid jiġi sussegwentement rivedut skont l-Artikolu 266 tat-Trattat dwar il-Funzjonament tal-Unjoni Ewropea. Il-klawsola ta’ eċċezzjoni Il-Kummissjoni vvalutat l-aktar dejta soċjali u ekonomika riċenti u kkonkludiet li ma kien hemm la deterjorament serju u lanqas wieħed f’daqqa fis-sitwazzjoni ekonomika u soċjali fl-Unjoni Ewropea wara l-preżentazzjoni tar-Rapport tal-31 ta' Awwissu 2012 (COM (2012) 476) li tista' tiġġustifika xi bidla għall-konklużjonijiet ta' dak ir-rapport. Għalhekk, il-kriterji legali tal-Artikolu 10 tal-Anness XI tar-Regolamenti tal-Persunal ma ġewx sodisfatti, u l-Kummissjoni tqis li mhux xieraq li titressaq proposta taħt l-Artikolu 10 tal-Anness XI tar-Regolamenti tal-Persunal.
 329 || Il-prinċipju tas-sussidjarjetà Il-proposta tikkonċerna qasam li jaqa' taħt il-kompetenza esklużiva tal-Unjoni. Għaldaqstant, il-prinċipju tas-sussidjarjetà ma japplikax.
   || Il-prinċipju tal-proporzjonalità Il-proposta hi konsistenti mal-prinċipju tal-proporzjonalità għar-raġunijiet li ġejjin:
 331 || - L-Anness XI tar-Regolamenti tal-Persunal jistabbilixxi Regolament tal-Kunsill.
 332 || Il-piż finanzjarju jirriżulta direttament mill-applikazzjoni tal-metodu ta’ aġġustament previst fir-Regolamenti tal-Persunal.
   || Għażla ta' strumenti
 341 || L-istrument propost: Regolament.
 342 || Strumenti oħra ma kinux ikunu xierqa għar-raġunijiet li ġejjin: - L-Anness XI tar-Regolamenti tal-Persunal jistabbilixxi Regolament tal-Kunsill.
 Implikazzjonijiet baġitarji
 401 || L-impatt tal-adattament tar-remunerazzjoni u tal-pensjonijiet fuq in-nefqa amministrattiva u d-dħul huwa ttrattat fid-dettall fir-rapport finanzjarju anness miegħu.
2012/0350 (NLE)
Proposta għal
REGOLAMENT TAL-KUNSILL
li jaġġusta, b’effett mill-1 ta’
Lulju 2012, ir-remunerazzjoni u l-pensjonijiet tal-uffiċjali u ta'
aġenti oħra tal-Unjoni Ewropea kif ukoll il-koeffiċjenti korrettivi
li japplikaw għalihom
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra l-Protokoll dwar
il-Privileġġi u l-Immunitajiet tal-Unjoni Ewropea, u b’mod
partikolari l-Artikolu 12 tiegħu,
Wara li kkunsidra r-Regolamenti tal-Persunal
għall-Uffiċjali u l-Kundizzjonijiet tal-Impjieg applikabbli
għall-Aġenti l-Oħra tal-Unjoni Ewropea, stabbiliti
bir-Regolament (KEE, Euratom, KEFA) Nru 259/68, u b'mod partikolari
l-Artikoli 63, 64, 65 u 82 tar-Regolamenti tal-Persunal u
l-Annessi VII, XI u XIII tiegħu, kif ukoll l-ewwel paragrafu
tal-Artikolu 20, u l-Artikoli 64, 92 u 132 tal-Kundizzjonijiet
tal-Impjieg applikabbli għall-Aġenti l-Oħra,
Wara li kkunsidra l-proposta mill-Kummissjoni
Ewropea,
Billi:
(1)       Sabiex jiggarantixxi li
l-kapaċità ta’ akkwist tal-uffiċjali u l-ħaddiema l-oħra
tal-Unjoni tiżviluppa b’mod parallel ma’ dik tal-impjegati
taċ-ċivil nazzjonali tal-Istati Membri, ir-remunerazzjoni u
l-pensjonijiet tal-uffiċjali u tal-ħaddiema l-oħra tal-Unjoni
għandhom jiġu aġġustati skont ir-reviżjoni annwali
tas-sena 2012;
(2)       Il-koeffiċjenti
korrettivi għandhom jiġu introdotti għall-Kroazja li jkunu
applikabbli mid-data tal-adeżjoni tal-Kroazja mal-Unjoni Ewropea,
ADOTTAT DAN IR-REGOLAMENT:
Artikolu 1
B’effett mill-1 ta' Lulju 2012,
id-data tal-'1 ta’ Lulju 2010' imniżżla
fit-tieni inċiż tal-Artikolu 63 tar-Regolamenti
tal-Persunal hi sostitwita bid-data tal-'1 ta' Lulju 2012'.
Artikolu 2
B’effett mill-1 ta' Lulju 2012,
it-tabella tal-pagi bażiċi tax-xahar fl-Artikolu 66
tar-Regolamenti tal-Persunal, applikabbli għall-fini tal-kalkolu
tar-remunerazzjoni u l-pensjonijiet għandha tiġi ssostitwita b’dan li
ġej:
Artikolu 3
B'effett mill-1 ta' Lulju 2012,
il-koeffiċjenti korrettivi applikabbli skont l-Artikolu 64
tar-Regolamenti tal-Persunal għar-remunerazzjoni tal-uffiċjali u ta'
aġenti oħra jkunu kif indikat fil-kolonna 2 tat-tabella ta' hawn
taħt.
B’effett mill-1 ta’ Jannar 2013,
il-koeffiċjenti korrettivi applikabbli skond l-Artikolu 17(3)
tal-Anness VII tar-Regolamenti tal-Persunal, għat-trasferimenti li
jsiru minn uffiċjali u aġenti oħra se jkunu indikati
kif imniżżel fil-kolonna 3 tat-tabella hawn taħt.
B’effett mill-1 ta' Lulju 2012,
il-koeffiċjenti korrettivi applikabbli skont l-Artikolu 20(1) tal-Anness XIII
tar-Regolamenti tal-Persunal għall-pensjonijet ikunu kif indikati
fil-kolonna 4 tat-tabella ta' hawn taħt.
B’effett mis-16 ta’ Mejju 2012,
il-koeffiċjenti korrettivi applikabbli skont l-Artikolu 20(1)
tal-Anness XIII tar-Regolamenti tal-Persunal għall-pensjonijet ikunu
kif indikati fil-kolonna 5 tat-tabella ta' hawn taħt. Id-data effettiva
għall-aġġustament annwali għal dawk l-Istati Membri tkun
is-16 ta’ Mejju 2012.
Mid-data tal-adeżjoni tal-Kroazja
mal-Unjoni Ewropea, il-koeffiċjenti korrettivi applikabbli
għar-remunerazzjoni, trasferimenti u l-pensjonijiet ikunu kif indikat
fit-tabella li ġejja.
Artikolu 4
B’effett mill-1 ta' Lulju 2012,
l-ammont tal-allowance għal-liv tal-ġenituri msemmija fit-tieni u
fit-tielet paragrafi tal-Artikolu 42(a) tar-Regolamenti tal-Persunal ikun
ta’ EUR 927.23 u ta' EUR 1236.30 għall-ġenituri
waħedhom.
Artikolu 5
B'effett mill-1 ta' Lulju 2012,
l-ammont bażiku għall-allowance tal-familja msemmija
fl-Artikolu 1(1) tal-Anness VII tar-Regolamenti tal-Persunal ikun ta'
EUR 173.42.
B'effett mill-1 ta' Lulju 2012,
l-ammont għall-allowance għat-tfal dipendenti msemmija
fl-Artikolu 2(1) tal-Anness VII tar-Regolamenti tal-Persunal
għandu jkun ta' EUR 378.94.
B’effett mill-1 ta' Lulju 2012,
l-ammont tal-allowance għall-edukazzjoni msemmija fl-Artikolu 3(1)
tal-Anness VII tar-Regolamenti tal-Persunal ikun ta’ EUR 257.11.
B’effett mill-1 ta' Lulju 2012,
l-ammont tal-allowance għall-edukazzjoni msemmija fl-Artikolu 3(2)
tal-Anness VII tar-Regolamenti tal-Persunal ikun ta’ EUR 92.57.
B'effett mill-1 ta' Lulju 2012,
l-ammont minimu tal-allowance għall-espatrijazzjoni msemmija
fl-Artikolu 69 tar-Regolamenti tal-Persunal u fit-tieni subparagrafu
tal-Artikolu 4(1) tal-Anness VII tiegħu għandu jkun ta'
EUR 513.98.
B'effett mill-1 ta' Lulju 2012,
l-ammont tal-allowance għall-espatrijazzjoni msemmija fl-Artikolu 134
tal-Kundizzjonijiet tal-Impjieg applikabbli għall-Aġenti l-Oħra
jkun ta' EUR 369.49.
Artikolu 6
B’effett mill-1 ta’ Jannar 2013,
l-allowance għall-kilometraġġ imniżżel
fl-Artikolu 8(2) tal-Anness VII għar-Regolamenti tal-Persunal
għandu jkun aġġustat kif ġej:
EUR 0 għal kull kilometru bejn  0 u 200
km
EUR 0.3854 għal kull kilometru bejn     201
u 1 000 km
EUR 0.6423 għal kull kilometru bejn     1,001
u 2 000 km
EUR 0.3854 għal kull kilometru bejn     2,001
u 3 000 km
EUR 0.1283 għal kull kilometru bejn     3,001
u 4 000 km
EUR 0.0619 għal kull kilometru bejn     4,001
u 10 000 km
EUR 0 għal kull kilometru 'l fuq
minn     10 000 km.
Ma' din l-allowance għal kull kilometru
għandu jingħadd suppliment b'rata fissa, li jammonta għal:
–
EUR 192.70 jekk id-distanza bil-ferrovija bejn
il-post tal-impjieg u l-post tal-oriġini tkun bejn 725 km u 1 450 km;
–
EUR 385.37 jekk id-distanza bil-ferrovija bejn
il-post tal-impjieg u l-post tal-oriġini tkun akbar minn 1 450 km.
Artikolu 7
B’effett mill-1 ta' Lulju 2012,
l-ammont għall-allowance tas-sussistenza ta’ kuljum imsemmi
fl-Artikolu 10(1) tal-Anness VII tar-Regolamenti tal-Persunal
għandu jkun ta’:
–
EUR 39.84 għall-uffiċjali li
għandhom dritt għall-allowance tal-familja;
–
EUR 32.12 għall-uffiċjali li
m’għandhomx dritt għall-allowance tal-familja.
Artikolu 8
B’effett mill-1 ta' Lulju 2012,
il-limitu minimu għall-allowance tal-istallazzjoni msemmi
fl-Artikolu 24(3) tal-Kundizzjonijiet tal-Impjieg ta’ Aġenti
Oħra għandu jkun:
–
EUR 1133.94 għal ħaddiem intitolat
għall-allowance tal-familja;
–
EUR 674.24 għal ħaddiem li mhuwiex
intitolat għall-benefiċċju tal-familja.
Artikolu 9
B’effett mill-1 ta' Lulju 2012,
għall-benefiċċju tal-qgħad imsemmi fit-tieni subparagrafu
tal-Artikolu 28a(3) tal-Kundizzjonijiet tal-Impjieg tal-Ħaddiema
l-Oħra tal-Komunitajiet Ewropej, il-limitu minimu għandu jkun ta’
EUR 1359.92, il-limitu massimu għandu jkun ta’ EUR 2719.85 u
l-benefiċċju standard għandu jkun ta’ EUR 1236.30.
Artikolu 10
B’effett mill-1 ta' Lulju 2012,
it-tabella tas-salarji bażiċi ta’ kull xahar fl-Artikolu 93
tal-Kundizzjonijiet tal-Impjieg tal-Aġenti l-Oħra għandha
tiġi sostitwita b’dan li ġej:
Artikolu 11
B’effett mill-1 ta' Lulju 2012,
il-limitu minimu għall-allowance għall-istallazzjoni msemmi
fl-Artikolu 94 tal-Kundizzjonijiet tal-Impjieg tal-Aġenti l-Oħra
għandu jkun:
–
EUR 852.92 għal aġent intitolat
għall-allowance tal-familja;
–
EUR 505.67 għal aġent li mhuwiex
intitolat għall-benefiċċju tal-familja.
Artikolu 12
B’effett mill-1 ta' Lulju 2012,
fir-rigward tal-allowance tal-qgħad imsemmija fit-tieni subparagrafu
tal-Artikolu 96(3) tal-Kundizzjonijiet tal-Impjieg applikabbli
għall-Aġenti l-Oħra, il-limitu inferjuri jkun ta’ EUR 1019.95,
il-limitu superjuri jkun ta’ EUR 2039.88 u l-allowance standard tkun ta’
EUR 927.23.
B’effett mill-1 ta' Lulju 2012,
fir-rigward tal-allowance tal-qgħad imsemmija fl-Artikolu 136
tal-Kundizzjonijiet tal-Impjieg applikabbli għall-Aġenti l-Oħra,
il-limitu inferjuri jkun ta’ EUR 897.33 u l-limitu superjuri jkun
ta’ EUR 2111.36.
Artikolu 13
B'effett mill-1 ta' Lulju 2012,
l-allowances għal xogħol bix-xift kif stabbiliti fl-Artikolu 1(1)
tar-Regolament tal-Kunsill (KEFA, KEE, Euratom) Nru 300/76[1] għandhom ikunu ta'
EUR 388.67, EUR 586.65, EUR 641.41 u EUR 874.46.
Artikolu 14
B'effett mill-1 ta' Lulju 2012,
l-ammonti li jidhru fl-Artikolu 4 tar-Regolament (KEE, Euratom, KEFA)
Nru 260/68[2]
għandhom ikunu soġġetti għal koeffiċjent ta’ 5.610551.
Artikolu 15
B’effett mill-1 ta' Lulju 2012,
it-tabella fl-Artikolu 8(2) tal-Anness XIII għar-Regolamenti
tal-Persunal għandha tiġi sostitwita b’dan li ġej:
Artikolu 16
B’effett mill-1 ta' Lulju 2012,
għall-finijiet tal-applikazzjoni tal-Artikolu 18(1) tal-Anness XIII
għar-Regolamenti tal-Persunal, l-ammont tal-allowance fissa msemmija
fl-Artikolu 4a preċedenti tal-Anness VII tar-Regolamenti
tal-Persunal fis-seħħ qabel l-1 ta’ Mejju 2004 għandu jkun:
- EUR 134.08 fix-xahar
għall-uffiċjali fi Grad C4 jew C5,
- EUR 205.58 fix-xahar
għall-uffiċjali kklassifikati fil-Grad C1, C2 jew C3.
Artikolu 17
B’effett mill-1 ta' Lulju 2012,
it-tabella tas-salarji bażiċi ta’ kull xahar fl-Artikolu 133
tal-Kundizzjonijiet tal-Impjieg tal-Aġenti l-Oħra għandha
tiġi sostitwita b’dan li ġej:
Artikolu 18
Dan ir-Regolament għandu jidħol
fis-seħħ l-għada tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI FINANZJARJA LEĠIŻLATTIVA
GĦAL PROPOSTI
1.           QAFAS
TAL-PROPOSTA/INIZJATTIVA
1.1.        Titlu
tal-proposta/inizjattiva
Proposta
għal Regolament tal-Kunsill li jaġġusta mill-1 ta' Lulju 2012
ir-remunerazzjoni u l-pensjonijiet tal-uffiċjali u l-ħaddiema
l-oħra tal-Unjoni Ewropea u kif ukoll il-koeffiċjenti korrettivi
applikati għalihom
1.2.        Qasam/oqsma tal-politika
konċernata/i fl-istruttura ABM/ABB[3]
L-oqsma
u l-attivitajiet kollha jistgħu jkunu kkonċernati.
1.3.        Raġuni(jiet)
għall-proposta/inizjattiva
1.3.1.     Rekwiżit(i) li jrid(u)
jiġi/jiġu ssodisfat(i) fuq medda qasira jew medda twila ta’
żmien
Li
jiġi żgurat li l-poter tal-akkwist tar-remunerazzjoni u
l-pensjonijiet tal-uffiċjali pubbliċi tal-UE jiżviluppaw b'mod
parallel mat-tibdil fil-poter tal-akkwist ta' uffiċjali pubbliċi
fl-Istati Membri, kif imsemmi fl-Anness XI tar-Regolamenti tal-Persunal.
1.4.        Tul ta’ żmien u impatt
finanzjarju
ý Proposta/inizjattiva b'durata mhux
limitata
–
Implimentazzjoni b'perjodu ta' bidu mill-1 ta' Lulju tal-2012,
–
segwita b'operazzjoni fuq skala sħiħa.
1.5.        Il-metodu(i) ta’
ġestjoni previst(i)[4]
ý Ġestjoni diretta ċentralizzata mill-Kummissjoni: PMO
2.           L-IMPATT FINANZJARJU STMAT
TAL-PROPOSTA/INIZJATTIVA
2.1.        Intestatura/i tal-qafas
finanzjarju multiannwali u l-linja/i tal-baġit tan-nefqa affettwati
·      Il-proposta għandha impatt finanzjarju fuq il-linji baġitarji
kollha marbuta man-nefqa fuq il-persunal fl-Istituzzjonijiet u
l-Aġenżiji kollha.
Skont l-ordni
tal-intestaturi u l-linji tal-baġit tal-qafas finanzjarju multiannwali.
 Intestatura tal-qafas finanzjarju multiannwali || Intestatura tal-baġit || Tip ta' nefqa || Kontribuzzjoni
 Għadd [Deskrizzjoni……………………...……….] || AD/AMD ([5]) || minn pajjiżi tal-EFTA[6] || minn pajjiżi kandidati[7] || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju
   || XX.01.01.01 u l-Kapitolu 11, il-Kapitolu 42 Nefqa Relatata mal-Assistenti Parlamentari || AMD || LE || LE || LE || LE
2.1.        L-impatt stmat fuq in-nefqa
2.1.1.     Sommarju tal-impatt stmat fuq
in-nefqa
EUR miljun (sa tliet punti deċimali)
 Intestatura tal-qafas finanzjarju multiannwali: || 5 || "Nefqa Amministrattiva" XX.01.01.01 u l-Kapitolu 11, il-Kapitolu 42 Nefqa Relatata mal-Assistenti Parlamentari
EUR miljun (sa tliet punti deċimali)
   ||   ||   || Sena 2012 || Sena 2013 || Sena 2014 || Sena 2015 || Snin sussegwenti || L-AMMONT TOTALI
 DĠ: <…….> ||
  Riżorsi umani ||   ||   ||   ||   ||   ||   ||   ||
  Nefqa amministrattiva oħra ||   ||   ||   ||   ||   ||   ||   ||
 TOTAL DĠ <….> || Approprjazzjonijiet ||   ||   ||   ||   ||   ||   ||   ||
 TOTAL tal-approprjazzjonijiet taħt l-INTESTATURA 5 tal-qafas finanzjarju multiannwali || (Impenji totali = Ħlasijiet totali) || 50.2 || 100.4 || 100.4 || 100.4 || 100.4 || 100.4 || 100.4 || Mhux disponibbli
EUR miljun (sa tliet punti deċimali)
   ||   ||   || Sena 2012 || Sena 2013 || Sena 2014 || Sena 2015 || Snin sussegwenti || L-AMMONT TOTALI
 TOTAL tal-approprjazzjonijiet taħt l-INTESTATURA 1 sal-INTESTATURA 5 tal-qafas finanzjarju multiannwali || Impenji || 50.2 || 100.4 || 100.4 || 100.4 || 100.4 || 100.4 || 100.4 || Mhux disponibbli
 Ħlasijiet || 50.2 || 100.4 || 100.4 || 100.4 || 100.4 || 100.4 || 100.4 || Mhux disponibbli
2.1.1.     Impatt stmat fuq
l-approprjazzjonijiet operattivi
–
ý  Il-proposta/inizjattiva ma tirrikjedix l-użu ta'
approprjazzjonijiet operattivi
2.1.2.     L-impatt stmat fuq
l-approprjazzjonijiet ta’ natura amministrattiva
2.1.2.1.  Sommarju
–
¨  Il-proposta/inizjattiva ma teħtieġ l-ebda użu ta'
approprazzjonijiet amministrattivi
–
¨  Il-proposta/l-inizjattiva teħtieġ l-użu
tal-approprjazzjonijiet amministrattivi, kif spjegat hawn taħt:
2.1.2.2.  Stima tar-riżorsi umani
meħtieġa
–
ý  Il-proposta/inizjattiva ma teħtieġ l-ebda użu ta'
riżorsi umani
2.1.3.     Kompatibbiltà mal-qafas
finanzjarju multiannwali attwali
–
ý  Il-proposta/l-inizjattiva hija kompatibbli mal-qafas finanzjarju
multiannwali attwali.
2.1.4.     Kontribuzzjonijiet minn
partijiet terzi
–
Il-proposta/l-inizjattiva ma tipprovdix
għall-kofinanzjament minn terzi
2.2.        L-impatt stmat fuq
id-dħul
–
¨  Il-proposta/l-inizjattiva ma għandha l-ebda impatt finanzjarju
fuq id-dħul.
–
ý  Il-proposta/l-inizjattiva għandha l-impatt finanzjarju deskritt
hawn taħt:
–
¨         fuq ir-riżorsi proprji
–
ý         fuq dħul mixellanju
EUR miljun (sa tliet punti deċimali)
 Intestatura tad-dħul tal-baġit || Approprjazzjonijiet disponibbli għall-eżerċizzju tal-baġit li jinsab għaddej bħalissa || Impatt tal-proposta/tal-inizjattiva
 Sena 2012 || Sena 2013 || Sena 2014 || Sena 2015 || Snin sussegwenti
 Kontribuzzjoni tal-Pensjoni skont l-Artikolu 410 || 477.0 || 4.1 || 8.1 || 8.1 || 8.1 || 8.1 || 8.1 || 8.1
 Taxxa skont l-Artikolu 400 || 633.1 || 5.4 || 10.8 || 10.8 || 10.8 || 10.8 || 10.8 || 10.8
 Taxxa speċjali skont l-Artikolul 410 || 65.5 || 0.6 ||   ||   ||   ||   ||   ||
Speċifika l-metodu
għall-kalkolu tal-impatt fuq id-dħul.
L-impatt
fuq id-dħul huwa kkalkulat abbażi taċ-ċifri tal-baġit
għall-2012.
[1]                      Regolament tal-Kunsill (KEFA, KEE, Euratom) Nru 300/76 tad-9 ta’ Frar 1976
li jiddetermina l-kategoriji tal-uffiċjali li jieħdu l-allowances
għal xogħol bix-shift, u r-rati u l-kundizzjonijiet ta’ dawn
(ĠU L 38, 13.2.1976, p. 1). Ir-Regolament kif komplut bir-Regolament
(Euratom, KEFA, KEE) Nru 1307/87 (ĠU L 124, tat-13.5.1987,
p. 6).
[2]                      Regolament tal-Kunsill (KEE, Euratom, KEFA) Nru 260/68 tad-29 ta’ Frar 1968
li jqiegħed il-kundizzjonijiet u l-proċedura
għall-applikazzjoni tat-taxxa għall-benefiċċju tal-Komunitajiet
Ewropej (ĠU L 56, 4.3.1968, p. 8).
[3]               ABM:
Activity-Based Management (Ġestjoni Bbażata fuq l-Attività) – ABB:
Activity-Based Budgeting (Ibbaġitjar Ibbażat fuq l-Attività).
[4]               Id-dettalji tal-metodi ta’ ġestjoni u r-referenzi
għar-Regolament Finanzjarju huma disponibbli fis-sit tal-BudgWeb: http://www.cc.cec/budg/man/budgmanag/budgmanag_en.html
[5]               AD= Approprjazzjonijiet differenzjati / AMD = Approprjazzjonijiet mhux
differenzjati
[6]               EFTA: Assoċjazzjoni
Ewropea tal-Kummerċ Ħieles (European Free Trade Association).
[7]               Il-pajjiżi kandidati u, fejn applikabbli, il-pajjiżi
kandidati potenzjali mill-Balkani tal-Punent.